open-index/open-wikipedia-markdown huggingface dataset:
സംസ്ഥാനപാത 69 (കേരളം)

കേരളത്തിലെ ഒരു പ്രധാന പാതയാണ് **സംസ്ഥാനപാത 69 (SH 69)**.
തൃശ്ശൂർ, മലപ്പുറം ജില്ലകളിലൂടെയാണ് ഇത് കടന്നുപോകുന്നത്. ഈ പാത തൃശ്ശൂർ - കുറ്റിപ്പുറം പാത എന്ന പേരിലും അറിയപ്പെടുന്നു. ഈ പാതക്ക് 51 കിലോമീറ്റർ നീളം ഉണ്ട്. തൃശ്ശൂരിലെ പൂങ്കുന്നത്ത് നിന്ന് ആരംഭിച്ച് അമലാനഗർ, കേച്ചേരി, കുന്നംകുളം, പെരുമ്പിലാവ്, കടവല്ലൂർ, ചങ്ങരംകുളം, എടപ്പാൾ എന്നീ സ്ഥലങ്ങളിലൂടെ കടന്ന് കുറ്റിപ്പുറം പാലത്തിനു സമീപം ദേശീയപാത 66ൽ ചേരുന്നു.

കൊച്ചി - കോഴിക്കോട് നഗരങ്ങളെ ബന്ധിപ്പിക്കുന്ന പ്രധാന പാതയാണിത്.
തെക്കൻ കേരളത്തിൽ നിന്നും വടക്കൻ കേരളത്തിലേക്കുള്ള മിക്ക കെ.എസ്.ആർ.ടി.സി ബസ്സുകളും ഇതു വഴിയാണ് സർവ്വീസ് നടത്തുന്നത്.
## അവലംബം
സംസ്ഥാനപാത 50 (കേരളം)

കേരളത്തിലെ ഒരു സംസ്ഥാനപാതയാണ് **SH 50 (സംസ്ഥാനപാത 50)**. തൃശ്ശൂർ ജില്ലയിലെ ഒരു മുനിസിപ്പാലിറ്റിയായ ചാവക്കാടിൽ നിന്നും ആരംഭിച്ച്  തലപ്പിള്ളി താലൂക്കിലെ  വടക്കാഞ്ചേരി എന്ന സ്ഥലത്താണ് ഈ പാത അവസാനിക്കുന്നത്. 31.515 കിലോമീറ്റർ നീളമുണ്ട് 

തൃശ്ശൂർ ജില്ലയിലെ മൂന്ന് പ്രധാന പട്ടണങ്ങളെ ബന്ധിപ്പിക്കുന്ന ഈ പാതയ്ക്ക് 30 കിലോമീറ്റർ നീളമുണ്ട്. ചാവക്കാട് - വടക്കാഞ്ചേരി എന്നും ഈ പാതക്ക് പേരുണ്ട്. ചാവക്കാട് നിന്നും തുടങ്ങി മമ്മിയൂർ, ആർത്താറ്റ്, കുന്നംകുളം, ചൊവ്വന്നൂർ, പന്നിത്തടം, വെള്ളറക്കാട്, എരുമപ്പെട്ടി, നെല്ലുവായ്, മങ്ങാട്, കുണ്ടന്നൂർ, കാഞ്ഞിരക്കോട് തുടങ്ങിയ സ്ഥലങ്ങളിലൂടെ കടന്നുപോയി വടക്കാഞ്ചേരിയിലെ ഓട്ടുപാറ കവല വരെയാണ് ഈ പാത.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
വിളക്കുതിരിയില

ഒരു അപൂർവ്വ ഔഷധസസ്യമാണ് വിളക്കുതിരിയില. പഴയ കാലത്ത് ഹൈന്ദവഗൃഹങ്ങളിലും മറ്റും നിലവിളക്കുകൾ പ്രകാശം ചൊരിഞ്ഞത് ഈ 'വിളക്കുതിരിയില' വഴിയാണ്. ഇലചുരുട്ടി തിരിപോലെയാക്കിയാണ് നിലവിളക്കിലിട്ട് കത്തിക്കുക. എണ്ണയും ഒഴിക്കണം. ഒരില എത്രസമയം വേണമെങ്കിലും കത്തും. ഇത് കത്തുമ്പോഴുണ്ടാകുന്ന പുക ഏറെ ഔഷധഗുണമുള്ളതാണെന്ന് പറയപ്പെടുന്നു. മാനസിക രോഗചികിത്സയ്ക്കാണ് കൂടുതലും ഉപയോഗിക്കുന്നത്. സോറിയാസിസ്, അൾസർ എന്നിവയ്ക്കും ഫലപ്രദമാണ്.

വൈദ്യൻ മടിക്കൈ ഹംസയുടെ ശേഖരത്തിലുള്ളതായി പത്രങ്ങൾ റിപ്പോർട്ട് ചെയ്തിരുന്നു. 
## അവലംബം


വർഗ്ഗം:ഔഷധസസ്യങ്ങൾ
ജലസ്തംഭിനി

ഒരു അപൂർവ്വ ഔഷധ സസ്യമാണ് **ജലസ്തംഭിനി.** ഈ സസ്യത്തിന്റെ ഇലയുടെ നീര് ഇടിച്ചുപിഴിഞ്ഞ് ചേർത്താൽ നിമിഷനേരംകൊണ്ട് വെള്ളം കട്ടിയാകും. ഹൽവ പോലെ മുറിച്ചെടുത്ത് കഴിക്കാം. പിന്നെ ദാഹത്തിനും വിശപ്പിനും ക്ഷീണത്തിനും താൽക്കാലിക അവധി. മരുത്വാമലയിൽ ഈ വിശിഷ്ട ഔഷധച്ചെടി ഉള്ളതായി പത്രങ്ങൾ റിപ്പോർട്ട് ചെയ്തിട്ടുണ്ട്. കൊടുംവനങ്ങളിൽ തപസു ചെയ്തിരുന്ന സന്ന്യാസിമാരും മറ്റും ഈ ചെടിയുടെ ഔഷധഗുണം മനസ്സിലാക്കിയിരുന്നു. മരുന്നും ഭക്ഷണവുമായി ജലസ്തംഭിനിയെ അവർ ഉപയോഗിച്ചു. പ്രമേഹം, അർശസ്, ശ്വാസകോശസംബന്ധമായ അസുഖങ്ങൾ എന്നിവയ്ക്കും മരുന്നാണ്. പുളിയും ചവർപ്പുമാണ് രസം. പച്ചനിറമുള്ള ജലക്കട്ട അരമണിക്കൂറിനുള്ളിൽ പൂർവരൂപം പ്രാപിക്കും.

ജലസ്തംഭിനിയുടെ നാല് വകഭേദങ്ങളും കണ്ണൂർ പുതിയതെരു ബാലൻകിണറിലെ പി അശോകൻ വൈദ്യരുടെ ശേഖരത്തിലുള്ളതായി പത്ര റിപ്പോർട്ടുകൾ വന്നിരുന്നു.
## അവലംബം


വർഗ്ഗം:ഔഷധസസ്യങ്ങൾ
വഞ്ചീശ മംഗളം

തിരുവിതാംകൂർ നാട്ടുരാജ്യത്തിന്റെ ദേശീയഗാനമായിരുന്നു ഇത്. 1947 ൽ ഇന്ത്യ സ്വതന്ത്ര രാജ്യമായി മാറി തിരുവിതാംകൂർ അതിൽ ലയിക്കുന്നതു വരെ ഈ ഗാനം ആലപിച്ചിരുന്നു. 

## വരികൾ
വഞ്ചിഭൂമി പതേ ചിരം സഞ്ചിതാഭം ജയിക്കേണം
വഞ്ചിഭൂമി പതേ ചിരം സഞ്ചിതാഭം ജയിക്കേണംദേവദേവൻ ഭവാനെന്നും ദേഹസൗഖ്യം വളർത്തേണം
വഞ്ചിഭൂമി പതേ ചിരം
ത്വൽചരിതം എങ്ങും ഭൂമൗ വിശ്രുതമായ് വിളങ്ങേണം
വഞ്ചിഭൂമി പതേ ചിരം
മർത്യമനം ഏതും ഭവൽ പത്തനമായ് ഭവിക്കേണം
വഞ്ചിഭൂമി പതേ ചിരം
താവകമാം കുലം മേൽമേൽ ശ്രീ വളർന്നുല്ലസിക്കേണം
വഞ്ചിഭൂമി പതേ ചിരം
മാലകറ്റി ചിരം പ്രജാപാലനം ചെയ്തരുളേണം 
വഞ്ചിഭൂമി പതേ ചിരം

സഞ്ചിതാഭം ജയിക്കേണം വഞ്ചിഭൂമി പതേ ചിരംരാജസ്തുതി

രാജ ഭരണകാലത്ത് വിദ്യാലയങ്ങളിലും പൊതു സ്ഥാപനങ്ങളിലും ദേശീയ ഗാനം പോലെ വഞ്ചീശ മംഗളം ആലപിച്ചിരുന്നു. 1938 ൽ രാജവാഴ്ചയ്ക്കെതിരെ ജനരോഷമുയ‍ർന്നപ്പോൾ  അതിനെതിരെ പുറത്തിറക്കിയ കൽപ്പനയിലാണ് ദിവാനായിരുന്ന സി.പി. രാമസ്വാമി അയ്യർ വഞ്ചീശ മംഗളം പാടണമെന്ന് നിർദേശിച്ചിരുന്നത്. ആലാപനത്തിനു ശേഷം പൊന്നു തമ്പുരാന്റെ ഗുണഗണങ്ങളെ വാഴ്ത്തി വിദ്യാലയത്തിൽ അധ്യാപക‍ ലഘു പ്രഭാഷണം നടത്തുകയും ചെയ്യാറുണ്ടായിരുന്നു.

## പുറത്തേയ്ക്കുള്ള കണ്ണികൾ

* http://www.youtube.com/watch?v=IyfDJFQBhwY

വർഗ്ഗം:ദേശീയ ഗാനങ്ങൾ
വർഗ്ഗം:തിരുവിതാംകൂറിന്റെ ചരിത്രം
തൃത്താല വേമഞ്ചേരി മന

പറയിപെറ്റ പന്തിരുകുലത്തിലെ അഗ്നിഹോത്രിയുടെ ഇല്ലം എന്നു വിശ്വസിക്കപ്പെടുന്ന 1400 വർഷം പഴക്കമുള്ള ഇല്ലമാണ് **തൃത്താല വേമഞ്ചേരി മന**. 2008 മുതൽ 2012 വരെ നടന്ന കാർബൺ ഡേറ്റിങ് പരിശോധന വഴിയാണ് മനയുടെ പ്രായം കണക്കാക്കിയത്. കേരളത്തിലെ ഏറ്റവും പഴക്കംചെന്ന ബ്രാഹ്മണഗൃഹം എന്ന ബഹുമതി ഈ മനയ്ക്കാണ് ലഭിച്ചിരിക്കുന്നത്. തിരുവനന്തപുരം രാജീവ് ഗാന്ധി സെന്റർ ഫോർ ബയോടെക്നോളജിയിലെ ഡോ. സനൽ ജോർജ്, മനയിൽനിന്ന് ഏതാനും മരഭാഗങ്ങൾ ശേഖരിച്ചാണ് പരീക്ഷണം ആരംഭിച്ചത്.

ഇതേ സമയം മനയ്ക്ക് 1400 വർഷം പഴക്കമുണ്ടെന്ന വാദം പരിശോധിക്കപ്പെടേണ്ടതാണെന്നും അഭിപ്രായങ്ങൾ ഉയരുന്നുണ്ട്..
## അവലംബം


വർഗ്ഗം:കേരളത്തിലെ മനകൾ
ഹീമാറ്റോക്രിറ്റ്

ഒരു നിശ്ചിത രക്തവ്യാപ്തത്തിലെ ചുവന്ന രക്തകോശങ്ങളുടെ ശതമാനക്കണക്കിനെയാണ് ഹീമാറ്റോക്രിറ്റ് അഥവാ പ്യാക്ക്ട് സെൽ വോളിയം അഥവാ എറിത്രോസൈറ്റ് വോളിയം ഫ്രാക്ഷൻ എന്നുവിളിക്കുന്നത്. ഇത് പുരുഷൻമാരിൽ 45%വും സ്ത്രീകളിൽ 40% വുമാണ്. പ്ലേറ്റലറ്റ് എണ്ണം, വെളുത്ത രക്താണുക്കളുടെ എണ്ണം, ഹീമോഗ്ലോബിന്റെ അളവ് എന്നിവയ്ക്കൊപ്പം സവിശേഷ പ്രാധാന്യമുള്ള ഒന്നാണ് ഹീമാറ്റോക്രിറ്റ് മൂല്യവും. രക്തം എന്നർത്ഥമുള്ള ഗ്രീക്ക് വാക്കുകളായ ഹീമോ, ക്രൈറ്റീരിയൻ അഥവാ മാനദണ്ഡം  എന്നീ വാക്കുകൾ ചേർന്നാണ് ഹീമാറ്റോക്രിറ്റ് എന്ന പദമുണ്ടായത്.

## ഹീമാറ്റോക്രിറ്റ് മൂല്യം
* നവജാതശിശുക്കൾ: 55%- 68%
* ഒരു വർഷം പ്രായമായ ശിശു: 29%- 40%
* പ്രായപൂർത്തിയായ പുരുഷൻ: 42%- 54%
* പ്രായപൂർത്തിയായ സ്ത്രീ: 38%- 46%
* ഗർഭാവസ്ഥ: 30%- 34%

## ഹീമാറ്റോക്രിറ്റ് കണക്കാക്കുന്ന വിധം
left|thumb|Packed cell volume diagram
ഒരു ക്യാപ്പില്ലറ് ട്യൂബിൽ ഹെപ്പാരിൻ എന്ന ആന്റികൊയാഗുലന്റ് നിറച്ച രക്തത്തെ സെൻട്രിഫ്യൂഗേഷന് വിധേയമാക്കിയാണ് ഈ മൂല്യം നിശ്ചയിക്കുന്നത്. അഞ്ചുമിനിറ്റ് നേരത്തേയ്ക്ക് ഈ ട്യൂബിനെ മിനിറ്റിൽ 10000 തവണ എന്ന കണക്കിൽ കറക്കുമ്പോൾ ചുവന്ന രക്തകോശങ്ങൾ ട്യൂബിന്റെ അടിവശത്ത് അവക്ഷിപ്തപ്പെടുന്നു. ആധുനിക സാഹചര്യങ്ങളിൽ ഓട്ടോ അനലൈസറുകൾ ഹീമാറ്റോക്രിറ്റ് മൂല്യം കണക്കാക്കാൻ ഉപയോഗിക്കുന്നു.

## ‌ഹീമാറ്റോക്രിറ്റ് മൂല്യത്തിന്റെ പ്രാധാന്യം
ഹീമാറ്റോക്രിറ്റ് ഉയർന്ന മൂല്യങ്ങൾ ഡെങ്കിപ്പനിയുടെ ആക്രമണത്തെ സൂചിപ്പിക്കുന്നു. ഡിഹൈഡ്രേഷൻ, എറിത്രോസൈറ്റോസിസ്, ഹൈപ്പോക്സിയ, പോളിസൈത്തീമിയ, ക്രോണിക് ഒബ്സ്ട്രക്ടീവ് പൾമണറി രോഗം ഇവയെയും ഉയർന്ന ഹീമാറ്റോക്രിറ്റ് മൂല്യം സൂചിപ്പിക്കുന്നു. കടുത്ത അനീമിയയിൽ ഹീമാറ്റോക്രിറ്റ് മൂല്യം വളരെ താഴ്ന്ന നിലയിലെത്തി നിൽക്കുന്നു.
## അവലംബം

വർഗ്ഗം:രക്തം
പറന്നു പറന്നു പറന്ന്

പി. പത്മരാജൻ രചനയും സംവിധാനവും നിർവ്വഹിച്ച് 1984-ൽ പുറത്തിറങ്ങിയ മലയാളചലച്ചിത്രമാണ് ***പറന്നു പറന്നു പറന്ന്***. റഹ്‌മാൻ, രോഹിണി, നെടുമുടി വേണു എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## അഭിനേതാക്കൾ
* റഹ്‌മാൻ – എമിൽ
* രോഹിണി – മിനി
* നെടുമുടി വേണു – വക്കച്ചൻ
* സുകുമാരി – എലിസബത്ത്
* ജോസ് പ്രകാശ് – ശ്രീകണ്ഠൻ നായർ
* കെ.ആർ. വിജയ – സൂസൻ
* ലിസി – സുധ
* ജഗതി ശ്രീകുമാർ
* അഞ്ജു
* കുഞ്ചൻ – ദാമു
* കൊതുക് നാണപ്പൻ – മേനോൻ
* അസീസ് – അനന്തൻ

## സംഗീതം

## പുറത്തേക്കുള്ള കണ്ണികൾ
* 
* ''പറന്നു പറന്നു പറന്ന്''  – മലയാളസംഗീതം.ഇൻഫോ
## ചിത്രം കാണുവാൻ
പറന്നു പറന്നു പറന്ന് (1984)

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:റഹ്മാൻ-റോഹിണി ജോഡി
കൂടെവിടെ

പി. പത്മരാജൻ രചനയും സംവിധാനവും നിർവ്വഹിച്ച് 1983-ൽ പുറത്തിറങ്ങിയ മലയാളചലച്ചിത്രമാണ് ***കൂടെവിടെ***. മമ്മൂട്ടി, സുഹാസിനി, റഹ്‌മാൻ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. വാസന്തിയുടെ *മൂൺഗിൽ പൂക്കൾ* എന്ന തമിഴ് നോവലിനെ ആസ്പദമാക്കിയാണ് പത്മരാജൻ ഈ ചിത്രത്തിന്റെ തിരക്കഥ രചിച്ചത്. തെന്നിന്ത്യൻ ചലച്ചിത്രനടനായ റഹ്‌മാൻ അഭിനയിച്ച ആദ്യ ചലച്ചിത്രമാണിത്.

## കഥാതന്തു
ഊട്ടിയിലെ ഒരു ബോർഡിംഗ് സ്കൂളിലെ അദ്ധ്യാപികയാണ് ആലീസ് (സുഹാസിനി). സേവ്യ പുത്തൂരാൻ (ജോസ് പ്രകാശ്) എന്ന പാർലമെന്റ് അംഗത്തിന്റെ അച്ചടക്കമില്ലാത്ത മകനായ രവി പുത്തൂരാൻ (റഹ്‌മാൻ) ആ സ്കൂളിൽ ചേരുന്നു. രവിയെ ഒരു നല്ല വിദ്യാർത്ഥിയായി മാറ്റിയെടുക്കുന്നതിൽ ആലീസ് വിജയിക്കുന്നു. രവിയുടെ മേൽ ആലീസ് വളരെയധികം ശ്രദ്ധ ചെലുത്തുന്നത് ആലീസിന്റെ കാമുകനായ ക്യാപ്റ്റൻ തോമസിനെ (മമ്മൂട്ടി) അസ്വസ്ഥനാക്കുന്നു. രവിയെ പിന്തുടരുന്നതിനിടയിൽ മനഃപൂർവമല്ലെങ്കിലും തോമസ്സിന്റെ ജീപ്പിടിച്ച് രവി കൊല്ലപ്പെടുന്നു. തോമസ് പിന്നീട് പോലീസിനു കീഴടങ്ങുകയും ചെയ്യുന്നതോടെ ആലീസ് ജീവിതത്തിൽ ഒറ്റപ്പെടുന്നു.

## അഭിനേതാക്കൾ
* മമ്മൂട്ടി – ക്യാപ്റ്റൻ തോമസ്
* സുഹാസിനി – ആലീസ്
* റഹ്‌മാൻ – രവി പുത്തൂരാൻ
* ജോസ് പ്രകാശ് – സേവ്യർ പുത്തൂരാൻ
* മണിയൻപിള്ള രാജു – ശങ്കർ
* പ്രേം പ്രകാശ് – ക്യാപ്റ്റൻ ജോർജ്ജ്
* സുകുമാരി – സൂസൻ

## സംഗീതം

ചിത്രത്തിലെ ആടി വാ കാറ്റെ എന്ന ഗാനം വളരെയധികം പ്രേക്ഷക സ്വീകാര്യത നേടി.

## അവലംബം

## പുറത്തേക്കുള്ള കണ്ണികൾ
* 
* ''കൂടെവിടെ''  – മലയാളസംഗീതം.ഇൻഫോ
## ചിത്രം കാണുവാൻ
കൂടെവിടെ (1983)

വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മമ്മുട്ടി-സുഹാസിനി ജോഡി
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
അരപ്പട്ട കെട്ടിയ ഗ്രാമത്തിൽ

പി. പത്മരാജൻ രചനയും സംവിധാനവും നിർവ്വഹിച്ച് 1986-ൽ പുറത്തിറങ്ങിയ മലയാളചലച്ചിത്രമാണ് ***അരപ്പട്ട കെട്ടിയ ഗ്രാമത്തിൽ***. മമ്മൂട്ടി, നെടുമുടി വേണു, അശോകൻ, സുകുമാരി,   ഗോമതി, സൂര്യ, ഉണ്ണിമേരി, ജഗതി ശ്രീകുമാർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. തന്റെ തന്നെ ചെറുകഥയെ ആസ്പദമാക്കിയാണ് പത്മരാജൻ ഈ ചിത്രത്തിന്റെ തിരക്കഥ രചിച്ചത്. മാളുവമ്മ എന്ന കഥാപാത്രത്തിന് സുകുമാരിക്ക് മികച്ച സഹനടിക്കുള്ള കേരളസംസ്ഥാന ചലച്ചിത്രപുരസ്കാരവും കേരള ഫിലിം ക്രിട്ടിക്സ് പുരസ്കാരവും ലഭിച്ചു.

## കഥാതന്തു
സക്കറിയയുടെ (മമ്മൂട്ടി) നേതൃത്വത്തിൽ മൂന്നു ചെറുപ്പക്കാർ ഒരു ചെറിയ ഗ്രാമത്തിലുള്ള 'മാളുവമ്മയുടെ വീട്' എന്നറിപ്പെടുന്ന വേശ്യാലയത്തിലേക്ക്  പോകുന്നു. അവർ അവിടെ വിവിധ നേരമ്പോക്കുകളിൽ ഏർപ്പെട്ടു കഴിയുന്ന അവസരത്തിൽ ആ വേശ്യാലയത്തിലെ ഇളയതും സുന്ദരിയുമായ ഗൌരിക്കുട്ടിയെ (ഗോമതി) ഒരു കൂട്ടം ആളുകൾ കടത്തിക്കൊണ്ടു പോകുവാൻ ശ്രമിക്കുന്നു. മൂന്നു ചെറുപ്പക്കാരിലെ ഏറ്റവും ഇളയ ആളായ ബിലാലിന് (അശോകൻ) ആ പെൺകുട്ടിയോട് ഇഷ്ടം തോന്നുന്നതോടെ കാര്യങ്ങൾ കൂടുതൽ സങ്കീർണ്ണമാകുന്നു. അയാളുടെ ഈ ഇഷ്ടം കൂടെ വന്നവർ മനസ്സിലാക്കുന്നതോടെ അവർ അയാളുടെ കൂടെ നിൽക്കാനും ശത്രുക്കൾക്കെതിരെ പൊരുതാനും തയ്യാറാകുന്നു.

## അഭിനേതാക്കൾ
* മമ്മൂട്ടി – സക്കറിയ
* നെടുമുടി വേണു – ഗോപി
* അശോകൻ – ബിലാൽ
* വി.പി. രാമചന്ദ്രൻ – ജോസഫ്
* സുകുമാരി – മാളുവമ്മ
* ഗോമതി - ഗൌരിക്കുട്ടി
* സൂര്യ - പൊട്ടി
* കനകലത – ശ്രീദേവി
* ഉണ്ണിമേരി – ദേവകി
* ജഗതി ശ്രീകുമാർ – ഭാസി
* കുഞ്ഞാണ്ടി – മൂപ്പൻ
* അച്ചൻകുഞ്ഞ് – നാരായണൻ
* കൃഷ്ണൻകുട്ടി നായർ – കേശവ മേനോൻ
* റഷീദ് – സുലൈമാൻ
* തിലകൻ – വിശ്വംഭരൻ
* കൊതുകു നാണപ്പൻ – വെയിറ്റർ
* ഫിലോമിന
* പൂജപ്പുര രാധാകൃഷ്ണൻ

## പുറത്തേക്കുള്ള കണ്ണികൾ
* 
* അരപ്പട്ട കെട്ടിയ ഗ്രാമത്തിൽ -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* ''അരപ്പട്ട കെട്ടിയ ഗ്രാമത്തിൽ''  – മലയാളസംഗീതം.ഇൻഫോ

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
ഹെപ്പാരിൻ

രക്തം കട്ടപിടിക്കുന്ന പ്രക്രിയയെ തടയുന്ന രാസവസ്തുവാണ് **ഹെപ്പാരിൻ**. ജൈവതൻമാത്രകളിൽ ഏറ്റവും ഉയർന്ന ഋണചാർജ്ജ് സാന്ദ്രത ഉള്ള തൻമാത്രയാണിത്. സൾഫർ അടങ്ങിയ ഗ്ലൈക്കോസമിനോ ഗ്ലൈക്കൻ എന്ന രാസരൂപത്തിൽ വരുന്നവയാണിവ. കൃത്രിമഉപകരണങ്ങളിൽ രക്തം കട്ടപിടിക്കുന്നത് തടയുന്നതിന് ഫലപ്രദമായി ഇതുപയോഗിക്കാവുന്നതാണ്.
## രാസഘടന
ആവർത്തിച്ചുവരുന്ന ഡൈസാക്കറൈഡ് യൂണിറ്റിൽ 2-O-സൾഫേറ്റഡ് ഇഡുറോണിക്ക് ആസിഡും 6-O-സൾഫേറ്റഡ് N-സൾഫേറ്റഡ് ഗ്ലൂക്കോസമൈൻ എന്നിവയുണ്ട്. 
* വലിപ്പം: 10- 12 kDa
* GlcN N-Sulfates: >85%
* IdoA Content: >70%
* ആന്റിത്രോംബിനുമായുള്ള കൂടിച്ചേരൽ: ~30%
* ഉത്പാദന ഉറവിടം: മാസ്റ്റ് കോശങ്ങൾ



Image:GlcA-GlcNAc.png|**GlcA-GlcNAc**
Image:GlcA-GlcNS.png|**GlcA-GlcNS**
Image:IdoA-GlcNS.png|**IdoA-GlcNS**
Image:IdoA(2S)-GlcNS.png|**IdoA(2S)-GlcNS**
Image:IdoA-GlcNS(6S).png|**IdoA-GlcNS(6S)**
Image:IdoA(2S)-GlcNS(6S).png|**IdoA(2S)-GlcNS(6S)**


## ഉറവിടം
കരൾ, ശ്വാസകോശം, പ്ലീഹ, മോണോസൈറ്റ് എന്നിവയാണ് ഹെപ്പാരിന്റെ മനുഷ്യശരീരത്തിലെ പ്രധാന ഉറവിടങ്ങൾ. 
## പ്രവർത്തനം
ബേസോഫിൽ, മാസ്റ്റ്  കോശങ്ങൾ എന്നിവിടങ്ങളിൽ കാണപ്പെടുന്ന ഹെപ്പാരിൻ രക്തം കട്ടപിടിക്കുന്നതു തടയുന്ന  പ്രകൃതിദത്തമായ രാസവസ്തുവാണ്. ഇത് ആന്റിത്രോംബിൻ III എന്ന രക്തം കട്ടപിടിക്കുന്നതിനെ തടയുന്ന ഘടകത്തെ ഉത്തേജിപ്പിക്കുന്നു. ഇത് രക്തം കട്ടപിടിക്കുന്ന മറ്റുഘടകങ്ങളായ ത്രോംബിൻ, ഫാക്ടർ X, ഫാക്ടർ IX എന്നിവയെ മന്ദീഭവിപ്പിച്ച് രക്തം കട്ടപിടിക്കുന്നത് തടയുന്നു.

## ചികിത്സാപ്രാധാന്യം
അക്യൂട്ട് കൊറോണറി സിൻഡ്രോം, ഏട്രിയൽ ഫൈബ്രില്ലേഷൻ, ഡീപ്പ് വെയിൻ ത്രോംബോസിസ്, കാർഡിയോ പൾമണറി ബൈപാസ്സ് എന്നീ രോഗങ്ങളിൽ ചികിത്സയ്ക്കായി ഹെപ്പാരിൻ ഉപയോഗിക്കുന്നു. കായികക്ഷതങ്ങൾ പരിഹരിക്കുന്നതിനും മാംസ്യം ശുദ്ധീകരണപ്രക്രിയയ്ക്കും ഇവ ഇപ്പോൾ വ്യാപകമായി ഉപയോഗിക്കുന്നു. 
## അവലംബം

വർഗ്ഗം:രാസവസ്തുക്കൾ
വർഗ്ഗം:രക്തം
ക്രിസ്തുവിന്റെ മേലങ്കി

യേശുവിന്റെ കുരിശുമരണത്തിനു മുൻപായി യേശു ധരിച്ചിരുന്ന വസ്ത്രമാണ് **ക്രിസ്തുവിന്റെ മേലങ്കി** എന്നറിയപ്പെടുന്നത്. ഈ വസ്ത്രം തുന്നലില്ലാതെ ഒറ്റത്തുണിയിലാണ് തയ്യാറാക്കിയിരുന്നത്. വിശുദ്ധ നാട്ടിൽ നിന്നും കോൺസ്റ്റന്റൈൻ ചക്രവർത്തിയുടെ അമ്മയായ വിശുദ്ധ ഹെലേന രാജ്ഞി ഈ വസ്ത്രം വിശുദ്ധ നാട്ടിൽ കണ്ടെത്തിയതായി ഒരു പാരമ്പര്യം ഉണ്ട്. ഇതനുസരിച്ച്, ട്രയറിലെ മെത്രാപ്പോലീത്തായായിരുന്ന വിശുദ്ധ അഗ്രിസീയൂസിന് പിന്നീട് ഹെലേന ഇത് കൈമാറ്റം ചെയ്തു. 1512ൽ ട്രയറിലാണ് ആദ്യമായി ഇത് പൊതുദർശനത്തിനു വച്ചത്. ഈ വേളയുടെ 500 ആമത് വാർഷികാചരണമായി 2012ൽ ഇത് ഏപ്രിൽ 13 മുതൽ മേയ് 13 വരെ പൊതുദർശനത്തിനു വച്ചു.

വർഗ്ഗം:യേശു
എം. പത്മകുമാർ

മലയാളചലച്ചിത്രസംവിധായകനാണ് **എം. പത്മകുമാർ**. നിരവധി ചിത്രങ്ങളിൽ സഹസംവിധായകനായി പ്രവർത്തിച്ച ഇദ്ദേഹം 2003-ൽ പുറത്തിറങ്ങിയ *[[അമ്മക്കിളിക്കൂട്]]* എന്ന ചിത്രത്തിലൂടെയാണ് സ്വതന്ത്ര സംവിധായകനാകുന്നത്.

## സംവിധാനം ചെയ്ത ചലച്ചിത്രങ്ങൾ
* *[[അമ്മക്കിളിക്കൂട്]]* (2003)
* *[[വർഗ്ഗം (ചലച്ചിത്രം)|വർഗ്ഗം]]* (2006)
* *[[വാസ്തവം]]* (2006)
* *[[പരുന്ത് (ചലച്ചിത്രം)|പരുന്ത്]]* (2008)
* *നൊസ്റ്റാൽജിയ – [[കേരള കഫെ]]* (2009)
* *[[ശിക്കാർ]]* (2010)
* *[[തിരുവമ്പാടി തമ്പാൻ]]* (2012)
* "ഒറീസ്സ (സിനിമ)*
**'കനൽ'''-2015
* ജോസഫ്
* മാമാങ്കം (ചലച്ചിത്രം) (2019)

## അവലംബം

## പുറത്തേക്കള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
വീഡിയോ ഗ്രാഫിക്സ് അറേ

**വീഡിയോ ഗ്രാഫിക്സ് അറേ (വി.ജി.എ. / VGA)** എന്നത്‌ ഐ ബി എം PS/2 ശ്രേണിയിൽ പെട്ട കമ്പ്യൂട്ടറുകളിൽ 1987 ൽ ഉപയോഗിച്ച വീഡിയോ ഹാർഡ്‌വെയർ ആണ്, എങ്കിലും പിന്നീടുണ്ടായ അതിന്റെ വ്യാപകമായ ഉപയോഗം അത് ഒരു അനലോഗ് കമ്പ്യൂട്ടർ ഡിസ്പ്ലേ രീതി ആയി മാറാൻ ഇടയാക്കി. (640×480 റെസൊലുഷൻ ഉള്ള 15- പിൻ VGA കണക്ടർ ). 1990 കളോടെ പേഴ്സണൽ കമ്പ്യൂട്ടർ മേഖലയിൽ ഇതിന്റെ ഉപയോഗം കുറഞ്ഞുവെങ്കിലും മൊബൈൽ ഫോണുകളിൽ ഇതിന്റെ ഉപയോഗം പ്രചാരം നേടിക്കൊണ്ടിരിക്കുന്നു.

## അവലംബം

വർഗ്ഗം:കമ്പ്യൂട്ടർ ഹാർഡ്‌വെയർ
വർഗ്ഗം:അമേരിക്കൻ കണ്ടുപിടിത്തങ്ങൾ
തിങ്കളാഴ്ച നല്ല ദിവസം

പി. പത്മരാജൻ രചനയും സംവിധാനവും നിർവ്വഹിച്ച് 1985-ൽ പുറത്തിറങ്ങിയ മലയാളചലച്ചിത്രമാണ് ***തിങ്കളാഴ്ച നല്ല ദിവസം***. മമ്മൂട്ടി, കവിയൂർ പൊന്നമ്മ, കരമന ജനാർദ്ദനൻ നായർ, ശ്രീവിദ്യ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.  ആ വർഷത്തെ മികച്ച മലയാളചലച്ചിത്രത്തിനുള്ള ദേശീയപുരസ്കാരം ഈ ചിത്രം നേടി.

## അഭിനേതാക്കൾ
* മമ്മൂട്ടി – ഗോപൻ
* കവിയൂർ പൊന്നമ്മ – ജാനകിക്കുട്ടി
* കരമന ജനാർദ്ദനൻ നായർ – നാരായണൻകുട്ടി
* ശ്രീവിദ്യ – അംബിക
* ഉണ്ണിമേരി – ബിന്ദു
* അശോകൻ – വേണു
* അച്ചൻകുഞ്ഞ് – കുഞ്ചു
* കുക്കു പരമേശ്വരൻ – ശീനു
* രാമചന്ദ്രൻ

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''തിങ്കളാഴ്ച നല്ല ദിവസം''  – മലയാളസംഗീതം.ഇൻഫോ

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
സംസ്ഥാനപാത 6 (കേരളം)

കേരളത്തിലെ ഒരു സംസ്ഥാനപാതയാണ് **SH 6 (സംസ്ഥാനപാത 6)**. ആലപ്പുഴ ജില്ലയിലെ കായംകുളത്ത് നിന്നും ആരംഭിക്കുന്ന ഈ പാത പത്തനംതിട്ട ജില്ലയിലെ തിരുവല്ലയിലാണ് അവസാനിക്കുന്നത്. 30.8 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
കായംകുളം - ചെട്ടികുളങ്ങര ക്ഷേത്രം - മാവേലിക്കര - ചെന്നിത്തല - മാന്നാർ - പരുമല - ട്രാവൻകൂർ ഷുഗേഴ്സ് ആന്റ് കെമിക്കൽസ് - മണിപ്പുഴ പാലം - തിരുവല്ല (സംസ്ഥാന പാത 7-ൽ ചേരുന്നു)

## അവലംബം

വർഗ്ഗം:കേരളത്തിലെ സംസ്ഥാനപാതകൾ
നൊമ്പരത്തിപ്പൂവ്

പി. പത്മരാജൻ രചനയും സംവിധാനവും നിർവ്വഹിച്ച് 1987-ൽ പുറത്തിറങ്ങിയ മലയാളചലച്ചിത്രമാണ് ***നൊമ്പരത്തിപ്പൂവ്***. മാധവി, ബേബി സോണിയ, മമ്മൂട്ടി, ശാരി എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ഒരു അപകടത്തെ തുടർന്ന് ബുദ്ധിസ്ഥിരത നഷ്ടപ്പെട്ട ഒരു അനാഥപെൺകുട്ടിയും അവളെ എടുത്തുവളർത്തുന്ന വളർത്തമ്മയും തമ്മിലുള്ള വൈകാരികമായ ബന്ധത്തിന്റെ കഥയാണ് ഈ ചിത്രം പറയുന്നത്. ഈ ചിത്രത്തിലെ അഭിനയത്തിന് ബേബി സോണിയയ്ക്ക് ആ വർഷത്തെ മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.

## അഭിനേതാക്കൾ
* മാധവി – പത്മിനി
* ബേബി സോണിയ – ജിജി
* മമ്മൂട്ടി – ഡോ. പത്മനാഭൻ
* ശാരി – അനിത
* ഉണ്ണിമേരി – ജോയ്സി
* ലാലു അലക്സ് – സേതു
* ജഗതി ശ്രീകുമാർ – സെബാസ്റ്റ്യൻ
* മുരളി – സാമുവേൽ
* വിന്ദുജ മേനോൻ – ശാന്തി

## സംഗീതം

## അവലംബം

## പുറത്തേക്കുള്ള കണ്ണികൾ
* 
* നൊമ്പരത്തിപ്പൂവ് -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* ''നൊമ്പരത്തിപ്പൂവ്''  – മലയാളസംഗീതം.ഇൻഫോ
## ചിത്രം കാണുവാൻ
നൊമ്പരത്തിപ്പൂവ് (1987)

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
തിരുനല്ലൂർ

ചേർത്തല താലൂക്കിലെ ഒരു ഗ്രാമമാണ് **തിരുനല്ലൂർ**. ചേർത്തല നഗരത്തിൽ നിന്നും ഏകദേശം നാല് കിലോമീറ്റർ വടക്കുമാറി ചേർത്തല - അരൂക്കുറ്റി റോഡിനിരുവശവുമായി ഈ പ്രദേശം സ്ഥിതി ചെയ്യുന്നു. ചേർത്തലയിലെ തൈക്കാട്ടുശ്ശേരി ബ്ലോക്ക് പഞ്ചായത്തിലെ ചേന്നം പള്ളിപ്പുറം ഗ്രാമപഞ്ചായത്തിൽ ഉൾപ്പെടുന്ന പ്രദേശമാണിത്. തെക്കു ചെങ്ങണ്ടയും വടക്കു ഒറ്റപ്പുന്ന എന്നീ പ്രദേശങ്ങളും പടിഞ്ഞാറുവശം വയലാർ കായലും കിഴക്കുവശം വേമ്പനാടുകായലും അതിരിടുന്ന പ്രദേശമാണിത്.
## പുറത്തേക്കുള്ള കണ്ണികൾ
ആന്റിഓക്സിഡന്റ്

[thumb|right|250px|ഗ്ലൂട്ടാതയോൺ ആന്റിഓക്സിഡന്റിന്റെ ഘടന. മഞ്ഞനിറത്തിലുള്ളതാണ് പുരോ-പശ്ചാത് പ്രവർത്തനങ്ങൾക്കു സാദ്ധ്യമായ [സൾഫർ ആറ്റം. ചുവപ്പ്, നീല, വെള്ള, ഇരുണ്ടനിറത്തിലുള്ളവയെല്ലാം യഥാക്രമം ഓക്സിജൻ, നൈട്രജൻ, ഹൈഡ്രജൻ, കാർബൺ എന്നിവയാണ്.]]
ഇതരതന്മാത്രകളുടെ ഓക്സീകരണത്തെ തടയുന്ന തന്മാത്രകളാണ് **ആന്റിഓക്സിഡന്റുകൾ.** ഇവയ്ക്ക് കോശനാശനത്തിന് കാരണമാകുന്ന സ്വതന്ത്രറാഡിക്കലുകളെ നശിപ്പിച്ച് കോശനാശനം തടയാനുള്ള കഴിവുണ്ട്. ബീറ്റാ കരോട്ടീൻ, ലൈക്കോപ്പീൻ, ല്യൂട്ടീൻ, സെലീനിയം, ജീവകം എ, ജീവകം സി, ജീവകം ഇ എന്നിവ പ്രധാന ആന്റിഓക്സിഡന്റുകളാണ്.

## പ്രവർത്തനം
സാധാരണഗതിയിൽ ഒരു ഓക്സീകരണപ്രവർത്തനത്തിൽ ഒരു പദാർത്ഥത്തിൽ നിന്നും ഇലക്ട്രോണുകളെയോ ഹൈഡ്രജനേയോ ഒരു ഓക്സീകാരിയിലേയ്ക്ക് കൈമാറുന്നു. അതുവഴി ഓക്സീകാരി ഒരു ഇലക്ട്രോൺ സ്വീകാരിയായി പ്രവർത്തിക്കുന്നു. ഇതിന്റെ ഫലമായി നിരവധി സ്വതന്ത്ര റാഡിക്കലുകളുണ്ടാകുന്നു. പുതുതായി രൂപപ്പെടുന്ന സ്വതന്ത്ര റാഡിക്കലുകൾക്ക് നിമിഷങ്ങൾക്കകം ഒരു ശൃംഖലാരാസപ്രവർത്തനം തുടങ്ങാൻ കഴിയുന്നു. കോശങ്ങളിൽ നടക്കുന്ന ഇത്തരം ശൃംഖലാപ്രവർത്തനങ്ങൾ കോശത്തെ നശിപ്പിക്കുന്നതിനുകാരണമാകുന്നു. ആന്റിഓക്സിഡന്റുകൾക്ക് സ്വതന്ത്രറാഡിക്കലുകളെ നീക്കം ചെയ്യുന്നതിനും ഓക്സീകരണപ്രവർത്തനങ്ങൾ തടസപ്പെടുത്തുന്നതിനും ശൃംഖലാപ്രവർത്തനങ്ങളെ തടയുന്നതിനുമുള്ള കഴിവുണ്ട്. 
## ജീവകോശങ്ങളിലെ സ്വതന്ത്രറാഡിക്കലുകൾ
ഹൈഡ്രജൻ പെറോക്സൈഡ്, ഹൈപ്പോക്ലോറസ് ആസിഡ് എന്നിവയ്ക്കൊപ്പം സ്വതന്ത്രറാഡിക്കലുകളായ  ഹൈഡ്രോക്സിൽ റാഡിക്കലിനും സൂപ്പർ ഓക്സൈഡ് ആനയോണിനും മിക്ക ജൈവതന്മാത്രകളുമായി രാസപ്രവർത്തനത്തിലേർപ്പെടാൻ കഴിയും. ഡി.എൻ.എ. തന്മാത്രകളേയോ മാംസ്യതന്മാത്രകളേയോ ഓക്സീകരിച്ചോ കൊഴുപ്പുകളെ പെറോക്സിഡേഷന് വിധേയമാക്കിയോ ഇവ കോശനാശത്തിന് കാരണമാകുന്നു. ഇത്തരത്തിലുള്ള നശീകരണക്ഷമതന്മാത്രകളെ നശിപ്പിക്കുകയാണ് ആന്റിഓക്സിഡന്റുകൾ ചെയ്യുന്നത്.

## പ്രധാന ആന്റിഓക്സിഡന്റുകൾ
### അസ്കോർബിക് അമ്ലം
### ഗ്ലൂട്ടാതയോൺ
### ലിപ്പോയിക് അമ്ലം
### യൂറിക് അമ്ലം
### കരോട്ടീൻ
### ആൽഫാ ടോക്കോഫെറോൾ
### യൂബിക്നിനോൾ
## ഭക്ഷണത്തിലെ ആന്റിഓക്സിഡന്റുകളെ അളക്കുന്ന വിധം
ഓക്സിജൻ റാഡിക്കൽ അബ്സോർബൻസ് കപ്പാസിറ്റി അനുരിച്ചാണ് ഭക്ഷ്യവസ്തുക്കളിലെ ആന്റിഓക്സിഡന്റുകളുടെ അളവ് ഗണിച്ചെടുക്കുന്നത്. ഫോളിൻ- സിയോകാൽട്യൂ റിയേജന്റ് ഉപയോഗിച്ചും ഇത് തിരിച്ചറിയാം.
## ഉപയോഗം
## അവലംബം

## പുറത്തേക്കുള്ള കണ്ണികൾ

വർഗ്ഗം:രാസവസ്തുക്കൾ
വർഗ്ഗം:തന്മാത്രകൾ
എന്റെ സൂര്യപുത്രിക്ക്

ഫാസിൽ സംവിധാനം ചെയ്ത് 1991-ൽ പുറത്തിറങ്ങിയ മലയാളചലച്ചിത്രമാണ് **എന്റെ സൂര്യപുത്രിക്ക്**. സുരേഷ് ഗോപി, അമല, ശ്രീവിദ്യ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## അഭിനയിച്ചവർ
* സുരേഷ് ഗോപി
* എം.ജി. സോമൻ
* അമല
* ശ്രീവിദ്യ

## ഗാനങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
പൊട്ടാസ്യം ക്ലോറൈഡ്

പൊട്ടാസ്യവും ക്ലോറിനും ചേർന്ന ലോഹ ഹാലൈഡ് ഉപ്പ് ആണ് **പൊട്ടാസിയം ക്ലോറൈഡ്**. പൊട്ടാസിയം ക്ലോറൈഡ് എന്നു രാസനാമമുള്ള ഇതിന്റെ രാസവാക്യം KCl എന്നാണ്.ഇതിന് മണമില്ലാത്തതും വെള്ളയോ നിറമോ ഇല്ലാത്ത വിട്രിയസ് ക്രിസ്റ്റൽ രൂപവുമുണ്ട്. ഖരവസ്തുക്കൾ വെള്ളത്തിൽ ലയിക്കുന്നു, അതിന്റെ ലായനികൾക്ക് ഉപ്പ് പോലെയുള്ള രുചിയുണ്ട്. പുരാതന ഉണങ്ങിയ തടാക നിക്ഷേപങ്ങളിൽ നിന്ന് പൊട്ടാസ്യം ക്ലോറൈഡ് ലഭിക്കുന്നു. കെസിഎൽ ഒരു വളമായും,വൈദ്യശാസ്ത്രത്തിലും, ശാസ്ത്രീയ ഉപയോഗങ്ങളിലും, ഗാർഹിക ജല സോഫ്റ്റ്നറുകളും (സോഡിയം ക്ലോറൈഡ് ഉപ്പിന് പകരമായി), ഭക്ഷ്യ സംസ്കരണത്തിലും ഉപയോഗിക്കുന്നു, അവിടെ ഇത് E നമ്പർ അഡിറ്റീവ് E508 എന്നറിയപ്പെടുന്നു.

ഇത് സ്വാഭാവികമായും ധാതു സിൽവൈറ്റ് ആയി കാണപ്പെടുന്നു, കൂടാതെ സോഡിയം ക്ലോറൈഡുമായി ചേർന്ന് സിൽവിനൈറ്റായി കാണപ്പെടുന്നു.

## അവലംബം


## പുറത്തേക്കുള്ള കണ്ണികൾ

വർഗ്ഗം:ലവണങ്ങൾ
കേരള സർക്കാർ തദ്ദേശ സ്വയംഭരണ വകുപ്പ്

കേരളത്തിലെ ഗ്രാമപഞ്ചായത്തുകൾ, ബ്ലോക്ക് പഞ്ചായത്തുകൾ, ജില്ലാ പഞ്ചായത്തുകൾ, മുനിസിപ്പാലിറ്റികൾ, കോർപ്പറേഷനുകൾ തുടങ്ങീ പ്രാദേശിക ഭരണകൂടങ്ങളുടെ  നയപരമായ കാര്യങ്ങൾ നോക്കുന്ന സംസ്ഥാന സർക്കാരിൻ്റെ വകുപ്പാണ് **തദ്ദേശ സ്വയംഭരണ വകുപ്പ്**. 941 ഗ്രാമപഞ്ചായത്തുകൾ, 152 ബ്ലോക്ക് പഞ്ചായത്തുകൾ, 14 ജില്ലാ പഞ്ചായത്തുകൾ, 87 മുനിസിപ്പാലിറ്റികൾ, 6 കോർപ്പറേഷനുകൾ  എന്നിവയാണ് കേരളത്തിൽ നിലവിലുള്ളത്. ഭരണഘടനയുടെ 73-ഉം 74-ഉം ഭേദഗതികൾ മൂലം, ത്രിതല സമ്പ്രദായം ഇന്ത്യയിൽ നിലവിൽ വന്നു. വികസന പരിപാടികൾ നടപ്പിലാക്കുന്നതിനായി തദ്ദേശ സ്വയംഭരണ സ്ഥാപനങ്ങൾ ഫലപ്രദമായ ഏജൻസികളായി ഉയർന്നിരിക്കുന്നു. പഞ്ചായത്ത്‌ വകുപ്പ്, നഗരകാര്യ വകുപ്പ്, ഗ്രാമ വികസന വകുപ്പ്, നഗര ഗ്രാമാസൂത്രണ വകുപ്പ് എന്നിവ തദ്ദേശ സ്വയംഭരണ വകുപ്പിൻ്റെ പ്രധാന അനുബന്ധ വകുപ്പുകളാണ്. കേരളത്തിലെ തദ്ദേശ സ്വയംഭരണ സ്ഥാപനം എന്നത് ഈ വിഭാഗങ്ങൾ എല്ലാം ഉൾപ്പെടുന്നതാണ്. വകുപ്പിന് ഒരു ഗവൺമെന്റ് സെക്രട്ടറിയാണ് നേതൃത്വം നൽകുന്നത്. മന്ത്രിമാർ ചേർന്നാണ് വകുപ്പിന്റെ പ്രവർത്തനങ്ങൾ ഏകോപിപ്പിക്കുന്നത്. എന്നാൽ ഈ മൂന്നു വിഭാഗങ്ങളുടേയും ഏകോപനം ആവശ്യമായി വരുന്ന സന്ദർഭങ്ങളിൽ ഉചിതമായ തീരുമാനം എടുക്കുന്നത് ഈ മന്ത്രിമാരോടൊപ്പം മുഖ്യമന്ത്രി ഉൾപ്പെടുന്ന ഒരു സമിതിയാണ്. നിലവിൽ തദ്ദേശ സ്വയംഭരണ വകുപ്പ് മന്ത്രിയാണ് വകുപ്പിനെ നയിക്കുന്നത്, അദ്ദേഹത്തെ ഭരണത്തിൽ സഹായിക്കുന്നതിനും സര്ക്കാര് നയങ്ങളും തീരുമാനങ്ങളും നടപ്പിലാക്കുന്നതിനും വേണ്ടി മുതിർന്ന ഐഎഎസ് ഉദ്യോഗസ്ഥനായ ഒരു പ്രിൻസിപ്പൽ സെക്രട്ടറിയെയും നിയമിച്ചിട്ടുണ്ട്. 

## നാൾ വഴി
1994 ൽ കേരളാ പഞ്ചായത്ത്‌ രാജ് നിയമം നിലവിൽ വന്നു. 1997ൽ ഇ. കെ നായനാർ ഗവണ്മെന്റ് ഊർജ്ജം, ധനകാര്യം, വൈദഗ്ദ്ധ്യം എന്നിവ തദ്ദേശ സ്വയംഭരണ സ്ഥാപനങ്ങൾക്ക് കൈമാറ്റം ചെയ്യാനുള്ള ധീരമായ സംരംഭം ഏറ്റെടുത്തു. തദ്ദേശ സ്വയംഭരണ സ്ഥാപനങ്ങളും തദ്ദേശീയ പങ്കാളിത്തവും 1996-2001ലെ സർക്കാർ അധികാരവികേന്ദ്രീകരണത്തിലൂടെ പ്രോത്സാഹിപ്പിച്ചു

## ഭരണ വകുപ്പുകൾ

## തദ്ദേശ സ്വയംഭരണ വകുപ്പിലെ മന്ത്രിമാർ
* എം.ബി. രാജേഷ് (2021-2026)
* എം.വി. ഗോവിന്ദൻ
* കെ.ടി. ജലീൽ
* മഞ്ഞളാംകുഴി അലി (നഗരകാര്യം വകുപ്പ്)
* പാലോളി മുഹമ്മദ് കുട്ടി

## അവലംബം

## പുറത്തേക്കുള്ള കണ്ണികൾ
* http://www.lsg.kerala.gov.in
വർഗ്ഗം:കേരള സർക്കാറിന്റെ വകുപ്പുകൾ
സംസ്ഥാനപാത 3 (കേരളം)

കേരളത്തിലെ ഒരു സംസ്ഥാനപാതയാണ് **SH 3 (സംസ്ഥാനപാത 3)**. തിരുവനന്തപുരം ജില്ലയിലെ നെടുമങ്ങാടിൽ നിന്നും ആരംഭിക്കുന്ന ഈ പാത കേരളം തമിഴ്നാട് സംസ്ഥാന അതിർത്തിയിലാണ് അവസാനിക്കുന്നത്. 37.5 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
നെടുമങ്ങാട് ടോൾ കവല - പരുത്തിപ്പള്ളീ കവല - കുടപ്പനമൂട് കവല - കത്തിപ്പാറ കവല - കദുക്കര - സംസ്ഥാന അതിർത്തി

## അവലംബം
മാമ്പള്ളി പട്ടയം

പ്രാചീന വേണാടിന്റെ ചരിത്രത്തിലേക്കു വെളിച്ചം വീശുന്ന പ്രധാനപ്പെട്ട ചരിത്രരേഖകളിൽ ഒന്നാണു് മാമ്പള്ളി പട്ടയം. കൊല്ലവർഷം 149ൽ (ക്രി.വ. 974) ആണു് മാമ്പള്ളി പട്ടയം എഴുതപ്പെട്ടതു്. തരിസാപ്പള്ളി ചെപ്പേടുകൾക്കു് ശേഷം ഏകദേശം 130 വർഷം കഴിഞ്ഞാണു് ഈ പട്ടയരേഖ എഴുതപ്പെട്ടതു്. തരിസാപ്പള്ളി ചെപ്പേടു ചമച്ച അയ്യനടികൾ തിരുവടികൾക്കു ശേഷം മറ്റൊരു വേണാട്ടരചന്റെ ഭരണത്തിനു ചരിത്രപരമായുള്ള തെളിവുകൂടിയാണു് ഈ രേഖ. ശ്രീവല്ലഭൻ കോത എന്നായിരുന്നു ഈ വേണാട്ടുരാജാവിന്റെ പേരു്.

ഒരു സ്വകാര്യവ്യക്തി ഒട്ടേറെ മാന്യന്മാരുടെ സാന്നിദ്ധ്യത്തിൽ ചെങ്ങന്നൂർ ക്ഷേത്രത്തിലേക്കു് ഗണ്യമായ ഭൂസ്വത്തു് ദാനം ചെയ്യുന്ന സമ്മതപത്രമാണു് മാമ്പള്ളിപ്പട്ടയം. തദവസരത്തിൽ രാജാവ് ശ്രീവല്ലഭൻകോതയും സന്നിഹിതനായിരുന്നു എന്നു രേഖയിൽ പ്രസ്താവിച്ചിട്ടുണ്ടു്. വേണാട്ടുരാജാവിന്റെ പനങ്കാവിൽ കൊട്ടാരത്തെക്കുറിച്ചു് ആദ്യമായി പരാമർശിക്കുന്ന രേഖയും ഇതുതന്നെ. ഇതിനും പുറമേ, കൊല്ലവർഷം ഒരു കാലഗണനാമാനകമായി ആദ്യമായി രേഖപ്പെടുത്തിക്കാണുന്നതും മാമ്പള്ളി പട്ടയത്തിലാണു്.

മഹോദയപുരത്തെ ഭാസ്കര രവിവർമ്മ ഒന്നാമൻ(962-1019), ഇന്ദുക്കോതവർമ്മ(944-962) എന്നീ ചക്രവർത്തിമാരുടെ ഭരണകാലം കണ്ടുപിടിക്കാനും മാമ്പള്ളിശാസനം സഹായിച്ചിട്ടുണ്ടു്.

വർഗ്ഗം:ശാസനങ്ങളും ശിലാലിഖിതങ്ങളും
വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:കൊച്ചി രാജ്യത്തിന്റെ ചരിത്രം
കേരളചരിത്രത്തിലെ ശാസനങ്ങൾ

പതിനാറാം നൂറ്റാണ്ടിനുമുമ്പുള്ള കേരളചരിത്രം പഠിച്ചെടുക്കാനുതകുന്ന ചരിത്രസാമഗ്രികൾ എണ്ണത്തിലും വണ്ണത്തിലും തീരെക്കുറവാണു്. വിദേശസഞ്ചാരികളുടെ യാത്രക്കുറിപ്പുകൾ, തമിഴിലും സംസ്കൃതത്തിലും മറ്റു ഭാഷകളിലും ഉള്ള സാഹിത്യഗ്രന്ഥങ്ങൾ, ഐതിഹ്യങ്ങൾ എന്നിവയ്ക്കുപരി, കെട്ടുകഥകളുടെ ആധിക്യമില്ലാതെ ശാസ്ത്രീയാവലംബമായി കാല-സംഭവനിർണ്ണയത്തിനുപയോഗിക്കാവുന്ന വസ്തുക്കൾ നാണയങ്ങൾ, ശിൽപ്പങ്ങൾ, ശിലാരേഖകൾ, ചെപ്പേടുകൾ (താമ്രപത്രങ്ങൾ) തുടങ്ങിയവയാണു്.

കേരളത്തിന്റെ ചരിത്രം തയ്യാറാക്കാൻ ഏറെ സഹായിച്ചിട്ടുള്ള ഏതാനും ചെപ്പേടുകളും ശിലാശാസനങ്ങളും പലപ്പോഴായി കണ്ടെടുക്കപ്പെട്ടിട്ടുണ്ടു്.  ക്രി.മു. മൂന്നാം ശതകത്തിൽ അശോകചക്രവർത്തിയുടെ കാലം മുതൽ പതിനെട്ടാം നൂറ്റാണ്ടിൽ മാർത്താണ്ഡവർമ്മയുടെ ഭരണം വരെ പല ഘട്ടങ്ങളിലായി ഈ ശാസനങ്ങളുടെ ഉത്ഭവം ചിതറിക്കിടക്കുന്നു. ഇവയിൽ ചിലതെല്ലാം കേരളത്തിനു പുറത്താണു് ചമക്കപ്പെട്ടതും ശേഖരിക്കപ്പെട്ടതും.
## ശിലാരേഖകൾ
അതിപ്രാചീനകാലം മുതലുള്ള പല തരം ശിലാരൂപങ്ങളും കേരളചരിത്രസംബന്ധിയായി വെളിച്ചത്തു വന്നിട്ടുണ്ടു്.  ഇവയിൽ കൊടുങ്കല്ലറകൾ, നടുകല്ലുകൾ, പഴുതറകൾ, കുടക്കല്ലുകൾ, തൊപ്പിക്കല്ലുകൾ, ശിലാഗുഹകൾ, നന്നങ്ങാടികൾ, ശിലാവിഗ്രഹങ്ങൾ തുടങ്ങി പ്രത്യേക ആവശ്യങ്ങൾ പ്രമാണിച്ച് നിർമ്മിക്കപ്പെട്ട  പ്രയുക്തസാമഗ്രികളെ ശിലാരേഖകളായി കണക്കാക്കാനാവില്ല.  എന്നാൽ എടക്കൽ ഗുഹകളിലുള്ളതുപോലുള്ള സ്ഥൂലവും അവ്യക്തവുമായ (abstract) ശിലാചിത്രങ്ങളും രാമവർമ്മപുരത്തും മറ്റുമുള്ള മഹാശിലായുഗസ്മാരകങ്ങളും കാലാതീതമായ ആശയവിനിമയോപാധികൾ എന്ന ഉദ്ദേശത്തിൽ തന്നെ തയ്യാറാക്കപ്പെട്ടവയാണു്. ചരിത്രകുതുകികളായ വെള്ളക്കാർ വന്നെത്തിയതുമുതലാണു് ഇത്തരം പുരാതനപഠനവസ്തുക്കൾ ശ്രദ്ധിക്കപ്പെടാനോ ശേഖരിക്കപ്പെടാനോ തുടങ്ങിയതു്. എന്നിരുന്നാലും, ഈയടുത്ത കാലത്തും ചരിത്ര-പുരാവസ്തു പര്യവേക്ഷകർ അമൂല്യമായ ഇത്തരം ഗതകാലസാക്ഷ്യങ്ങൾ കണ്ടെടുത്തുകൊണ്ടിരിക്കുന്നുണ്ടു്.

ഉത്തരേന്ത്യയിലേതുപോലെ ചുണ്ണാമ്പുകല്ലുകളോ രക്തചന്ദനക്കല്ലുകളോ കേരളത്തിൽ പ്രായേണ ലഭ്യമല്ല. അതുകൊണ്ടു് തനതായ ശിലാവൈവിദ്ധ്യങ്ങളിൽ ഏറ്റവും ഈടുള്ളതും പണിവഴക്കമുള്ളതും എന്ന നിലയിൽ കരിങ്കല്ലാണു് മിക്ക ശിലാശാസനങ്ങളിലും ഉപയോഗിച്ചിട്ടുള്ളതു്. ഒരു പക്ഷേ, പല ചരിത്രഘട്ടങ്ങളിലും മറ്റു തരം ശിലകളോ, കളിമണ്ണോ  മരം കൊണ്ടുള്ള ദാരുഫലകങ്ങളോ ഉപയോഗിച്ചിട്ടുണ്ടാവാം. പക്ഷേ, അവയുടെ കുറഞ്ഞ ഈടും സ്ഥാവരതയും മൂലം നമ്മുടെ പഠനോപയോഗത്തിനു് ഉതകുന്ന വിധത്തിൽ ഇപ്പോൾ അവശേഷിച്ചിട്ടില്ല.

ക്രി.മു. 274 മുതൽ 237 വരെ തുടർന്ന അശോകന്റെ കാലഘട്ടത്തിലുള്ള രണ്ടാമത്തേയും പതിമൂന്നാമത്തേയും അശോകസ്തംഭങ്ങളാണു് കേരളത്തെപ്പറ്റി വ്യക്തമായ പരാമർശമുള്ള ആദ്യത്തെ ശിലാരേഖകൾ. 'കേരളപുത്ര'  എന്നു പരാമർശിക്കപ്പെടുന്ന രാജാവിന്റെ രാജ്യം അശോകസാമ്രാജ്യത്തിന്റെ അതിർത്തിപ്രദേശങ്ങളിൽ ഒന്നാണെന്നു് ഇവയിൽ കാണാം.

## ചെപ്പേടുകൾ
പ്രധാനമായും ചെമ്പുകൊണ്ടുണ്ടാക്കിയ തകിടുകളിൽ കുത്തിയോ വരഞ്ഞോ രേഖപ്പെടുത്തിയ വിവരണങ്ങളും ചിത്രങ്ങളും അടങ്ങിയ  ശാസനങ്ങളാണു് ചെപ്പേടുകൾ.  അന്നു ലഭ്യമായിരുന്ന മറ്റു പദാർത്ഥങ്ങളിൽ നിന്നും വ്യത്യസ്തമായി, തുരുമ്പു പിടിക്കുകയോ ദ്രവിക്കുകയോ ചെയ്യുന്നില്ല എന്നതും, കുത്തിവരച്ചെഴുതാനുള്ള എളുപ്പവുമാണു് ചെമ്പുതാളുകൾ തന്നെ തെരഞ്ഞെടുക്കാൻ പ്രേരകം.

വാഴപ്പള്ളി ശാസനം, പെരിഞ്ചല്ലൂർ ചേപ്പേട്, കണ്ടിയൂർ ശാസനം, തരിസാപ്പള്ളി ചെപ്പേടുകൾ, മാമ്പള്ളി പട്ടയം, വെള്ളായണി ശാസനം, സിറിയൻ ക്രിസ്ത്യൻ ശാസനം തുടങ്ങിയവയെല്ലാം നമ്മുടെ ചരിത്രത്തിലെ സുപ്രധാന രേഖകളാണ്.

### പ്രധാനപ്പെട്ട ശാസനങ്ങൾ

### കേരളത്തിനു പുറത്തുനിന്നു കണ്ടെടുക്കപ്പെട്ടവ

### കേരളത്തിനുള്ളിൽ നിന്നു കണ്ടെടുക്കപ്പെട്ടവ

## അവലംബങ്ങൾ

വർഗ്ഗം:ശാസനങ്ങളും ശിലാലിഖിതങ്ങളും
വർഗ്ഗം:കേരളചരിത്രം
സംസ്ഥാനപാത 7 (കേരളം)

കേരളസംസ്ഥാനത്തെ ഒരു സംസ്ഥാനപാതയാണ് **SH 7 (സംസ്ഥാനപാത 7)**. പത്തനംതിട്ട ജില്ലയിലെ തിരുവല്ലയിൽ നിന്നും ആരംഭിക്കുന്ന ഈ പാത കുമ്പഴയിലാണ് അവസാനിക്കുന്നത്. 32.8 കിലോമീറ്റർ നീളമുണ്ട്. **ടി. കെ റോഡ്** എന്നും ഈ പാത അറിയപ്പെടുന്നു.

## കടന്നുപോകുന്ന സ്ഥലങ്ങൾ

എസ് സി എസ് കവല, തിരുവല്ല - വള്ളംകുളം പാലം - ഇരവിപേരൂർ കവല (സംസ്ഥന പാത 9, കോട്ടയം - കോഴഞ്ചേരി ചേരുന്നു)- മാരാമൺ - കോഴഞ്ചേരി - തെക്കേമല കവല - ഇലന്തൂർ- പത്തനംതിട്ട - കുമ്പഴ കവല (സംസ്ഥാന പാത 8-ൽ ചേരുന്നു)

## അവലംബം
ഗുസിപ്പെ ടാർട്ടിനി

thumb|250px|right|ഗുസിപ്പെ ടാർട്ടിനി
thumb|250px|right|ടാർട്ടിനിയുടെ പ്രതിമ
ഇറ്റാലിയൻ വയലിനിസ്റ്റും സംഗീത സൈദ്ധാന്തികനുമായിരുന്നു **ഗുസിപ്പെ ടാർട്ടിനി** (8 ഏപ്രിൽ 1692 – 26 ഫെബ്രുവരി 1770). 1692 ഏപ്രിൽ 8-ന് വെനീസ് റിപ്പബ്ലിക്കിലെ (ഇപ്പോൾ പിരാൻ, സ്ലൊവേനിയ) പിറാനോയിൽ ജനിച്ചു. അദ്ദേഹം നിയമവും നീതിശാസ്ത്രവുമാണ് പഠിച്ചത്. 20-ആം വയസ്സിൽ നടത്തിയ പ്രണയവിവാഹം ഇദ്ദേഹത്തെ തടവറയിലാക്കി. പക്ഷേ അവിടെ നിന്നും ഒരു സന്ന്യാസിയുടെ വേഷം ധരിച്ച് അസ്സീസ്സിയിലേക്ക് രക്ഷപെട്ട് ഒരു മഠത്തിൽ അഭയം തേടി. തന്റെ വയലിൻ വൈഭവം കൊണ്ട് അവിടെയുള്ളവരുടെ പ്രീതി സമ്പാദിച്ച ഗുസിപ്പെ അവരുടെ സഹായത്തോടെ സ്വന്തം സ്ഥലമായ പഡുവയിലെത്തി ഭാര്യയോടൊപ്പം താമസമായി. 1721 ൽ പാഡുവയിലെ സെന്റ് അന്റോണിയോ ചർച്ചിലെ മുഖ്യ വയലിനിസ്റ്റായി നിയമനം ലഭിച്ചു. 1725-ൽ പ്രാഗിലെ ചാൻസലർ ഒഫ് ബൊഹീമിയയുടെ ഓർക്കെസ്ട്ര സംവിധാനം ചെയ്യുന്ന ചുമതല ഗുസിപ്പെ ഏറ്റെടുത്തു. 1726-ൽ വീണ്ടും പാഡുവയിലെത്തുകയും അവിടെ ഒരു വയലിൻ സ്ക്കൂൾ സ്ഥാപിക്കുകയും ചെയ്തു.

## ദീപ്തമായ സംഗീതാവിഷ്കാരം

സംഗീതാവതരണങ്ങൾക്കായി പുറംരാജ്യങ്ങളിലൊന്നും പോകാൻ ഇദ്ദേഹം കൂട്ടാക്കിയിരുന്നില്ല. ഏക വിദേശപര്യടനം 1740-ൽ ഇറ്റലിയിൽ നടത്തിയതായിരുന്നു. സാങ്കേതികതയുടെയും സൗന്ദര്യാത്മകതയുടെയും സാമഞ്ജസ്യംകൊണ്ട് ദീപ്തമായിരുന്നു ഇദ്ദേഹത്തിന്റെ സംഗീതാവിഷ്കാരങ്ങൾ. ഇദ്ദേഹം *ബോ* ചലിപ്പിക്കുന്ന രീതിതന്നെ പിൽക്കാലത്ത് ഒരു പ്രസ്ഥാനം ആയിത്തീരുകയുണ്ടായി. 200 വയലിൻ *കൺസർട്ടു*കൾ, 200 വയലിൻ *സൊണാറ്റ*കൾ എന്നിവയാണ് ഇദ്ദേഹത്തിന്റെ മുഖ്യ ആവിഷ്കാരങ്ങൾ. അവ, കാര്യമായൊന്നും പ്രസിദ്ധീകരിക്കപ്പെട്ടുമില്ല. അപൂർവ്വം പ്രസിദ്ധീകൃത രചനകളിൽ പ്രധാനപ്പെട്ടത് *ഡെവിൾസ്ട്രിൽ* എന്ന *സൊണാറ്റ*യാണ്. 1735-ൽ ഇത് കണ്ടെടുത്തുവെങ്കിലും 1798-ലാണ് പ്രസിദ്ധീകരിച്ചത്. *ക്വാർട്ടെറ്റ്*, *ട്രയോ*, *സിംഫണി* എന്നീ വിഭാഗങ്ങളിലും ഇദ്ദേഹം വിഖ്യാതരചനകൾ നടത്തിയിട്ടുണ്ട്.

## സിദ്ധാന്തങ്ങൾ

വയലിൻ വാദനവുമായി ബന്ധപ്പെട്ട ഏതാനും സിദ്ധാന്തങ്ങളും ടാർട്ടിനി ആവിഷ്ക്കരിച്ചിട്ടുണ്ട്. രണ്ടു സ്വരങ്ങളുടെ ഋജുവും ഗാഢവുമായ വാദനം മൂന്നാമതൊരു സ്വരത്തെ ജനിപ്പിക്കുന്നുവെന്ന *ഡിഫറൻസ് ടോൺ* സിദ്ധാന്തം അവയിലൊന്നാണ്. ഗണിതശാസ്ത്ര സങ്കല്പനങ്ങളുപയോഗിച്ച് *ഹാർമണി*യെക്കുറിച്ച് പുതിയൊരു സിദ്ധാന്തം മുന്നോട്ടുവച്ചുവെന്നതും ഇദ്ദേഹത്തിന്റെ സംഭാവനകളിലൊന്നാണ്. ഈ സിദ്ധാന്തങ്ങൾ 1754-ലും 1767-ലുമായി പ്രസിദ്ധീകരിച്ച രണ്ടു പ്രബന്ധങ്ങളിലൂടെ ഇദ്ദേഹം അവതരിപ്പിക്കുകയായിരുന്നു. 1771-ൽ *പ്രിൻസിപ്പിൾസ് ആൻഡ് പവർ ഒഫ് ഹാർമണി* എന്ന ഗ്രന്ഥത്തിൽ ബി. സ്റ്റില്ലിംഗ്സ് ഫ്ലീറ്റ് ഇദ്ദേഹത്തിന്റെ സംഗീതസിദ്ധാന്തങ്ങൾ *അക്കൗണ്ട് ഒഫ് ടാർട്ടീനീസ് ട്രീറ്റെസ് ഓൺ മ്യൂസിക്* എന്ന പേരിൽ ഉൾക്കൊള്ളിക്കുകയുണ്ടായി. 1770 ഫെബ്രുവരി 26-ന് ഇദ്ദേഹം അന്തരിച്ചു.

## അവലംബം

## പുറത്തേക്കുള്ള കണ്ണികൾ
*http://go54321.tripod.com/tartini.html 
*http://istrianet.org/istria/illustri/tartini/
*http://www.nndb.com/people/401/000093122/
*http://www.newadvent.org/cathen/14462a.htm
*http://imslp.org/wiki/Category:Tartini,_Giuseppe

വർഗ്ഗം:സംഗീതജ്ഞർ
സംസ്ഥാനപാത 60 (കേരളം)

കേരളത്തിലെ ഒരു സംസ്ഥാനപാതയാണ് **SH 60 (സംസ്ഥാനപാത 60)**. മലപ്പുറം ജില്ലയിലെ അങ്ങാടിപ്പുറത്തിൽ നിന്നും ആരംഭിക്കുന്ന ഈ പാത മലപ്പുറം ജില്ലയിലെ ഒരു ഗ്രാമമായ ചെറുകരയിലാണ് അവസാനിക്കുന്നത്. 7.61 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
*അങ്ങാടിപ്പുറം
* പരിയാപുരം
* ചെറുകര

## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 61 (കേരളം)

കേരളത്തിലെ ഒരു സംസ്ഥാനപാതയാണ് **SH 61 (സംസ്ഥാനപാത 61)**. തൃശ്ശൂർ ജില്ലയിലെ പോട്ടയിൽ നിന്നും ആരംഭിക്കുന്ന ഈ പാത മൂന്നുപീടികയിലാണ് അവസാനിക്കുന്നത്. 21 കിലോമീറ്റർ നീളമുണ്ട്. ദേശീയപാത 66 നേയും ദേശീയപാത 544 നേയും ഈ റോഡ് ബന്ധിപ്പിക്കുന്നു.  

മുകുന്ദപുരം താലൂക്കിന്റെ ആസ്ഥാനമായ  '''ഇരിങ്ങാലക്കുട''' പട്ടണം ഈ റോഡിൻറെ മധ്യത്തിലാണ് സ്ഥിതിചെയ്യുന്നത്.



## കടന്നുപോകുന്ന പ്രധാന സ്ഥലങ്ങൾ
പോട്ട -  ആളൂർ- കല്ലേറ്റുംകര -വല്ലക്കുന്ന്-ഇരിഞാലകുട -ഇട തിരിഞ്ഞി - മൂന്നുപീടിക
## അവലംബം
ഗോളം

right|thumb|ഗോളത്തിന്റെ ത്രിമാന ആകൃതി ദ്യോതിപ്പിക്കുന്ന ദ്വിമാന ചിത്രംഒരു മുഖം മാത്രം ഉള്ള ഒരു ത്രിമാന ജ്യാമിതീയ രൂപമാണ് **ഗോളം**. ഒരു അർദ്ധവൃത്തത്തെ അതിന്റെ അക്ഷത്തെ(വ്യാസം) അടിസ്ഥാനമാക്കി ഭ്രമണം ചെയ്യുമ്പോൾ കിട്ടുന്ന രൂപമാണ് **ഗോളം**. ഗോളത്തിന്റെ ഉപരിതലത്തിന്റെ ഏതു ഭാഗത്തു നിന്നും ഒരു പ്രത്യേക ബിന്ദുവിലേക്കുള്ള ദൂരം തുല്യമായിരിക്കും. ഈ ബിന്ദുവിനെ ഗോളത്തിന്റെ കേന്ദ്രം എന്നു വിളിക്കുന്നു. കേന്ദ്രത്തിൽ നിന്നും ഉപരിതലത്തിലേക്കുള്ള അകലത്തിനെ ഗോളത്തിന്റെ ആരം(Radius) എന്നും വിളിക്കുന്നു. r എന്ന അക്ഷരം ആണ് സാധാരണയായി ആരത്തിനെ സൂചിപ്പിക്കൻ ഉപയോഗിക്കുന്നത്.ഒരു നിശ്ചിത വ്യാപ്തമുള്ള വസ്തുവിന് സ്വീകരിക്കാൻ കഴിയുന്ന രൂപങ്ങളിൽ ഉപരിതല വിസ്തീർണ്ണം ഏറ്റവും കുറവു വരുന്നത് ഗോളാകൃതിയിൽ ആയിരിക്കുമ്പോഴാണ്.

## ഗോളത്തിന്റെ അളവുകൾ

ഗോളത്തിന്റെ വ്യാപ്തം 
:\!V = \frac{4}{3}\pi r^3
ഗോളത്തിന്റെ ഉപരിതല വിസ്തീർണ്ണം
:\!A = 4\pi r^2

വർഗ്ഗം:ജ്യാമിതീയരൂപങ്ങൾ
വർഗ്ഗം:വക്രങ്ങൾ
സംസ്ഥാനപാത 66 (കേരളം)

കേരളത്തിലെ ഒരു സംസ്ഥാനപാതയാണ് **SH 66 (സംസ്ഥാനപാത 66)**. ആലപ്പുഴ ജില്ലയിൽ നിന്നു ആരംഭിക്കുന്ന ഈ പാത എറണാകുളം ജില്ലയിലെ തോപ്പുംപടിയിൽ അവസാനിക്കുന്നു. തീരദേശത്തു കൂടിയാണ് ഈ പാത കടന്നു പോകുന്നത്. ഇതിന് 51.72 കിലോമീറ്റർ നീളമുണ്ട്. അർത്തുങ്കൽ പള്ളി, തുമ്പോളിപള്ളി,     കണ്ണമാലി പള്ളി എന്നീ തീർത്ഥാടന കേന്ദ്രങ്ങൾ ഈ പാതയിലാണ്.

## കടന്നുപോകുന്ന സ്ഥലങ്ങൾ
* തുമ്പോളി
*ചെത്തി
*അർത്തുങ്കൽ
*തൈക്കൽ
*ഒറ്റമശ്ശേരി
*ആറാട്ടുവഴി
*അന്ധകാരനഴി
* ചെല്ലാനം
*കണ്ടക്കടവ്
*കണ്ണമാലി
*ചെറിയകടവ്
*കാട്ടിപ്പറമ്പ്
*മാനാശ്ശേരി
## അവലംബം

വർഗ്ഗം:കേരളത്തിലെ സംസ്ഥാനപാതകൾ
ഡ്രാഗൺ ബഹിരാകാശപേടകം

ആഗോള ബഹിരാകാശ പര്യവേക്ഷണചരിത്രത്തിൽ സ്വകാര്യഉടമസ്ഥതയിൽ വിക്ഷേപിക്കപ്പെട്ട പുനരുപയോഗസാദ്ധ്യതയുള്ള ആദ്യ ബഹിരാകാശ വാഹനമാണ് **ഡ്രാഗൺ**. 2012 മേയ് 19 ന് ഫ്ലോറിഡയിലെ കേപ്പ് കനാവറെൽ എയർഫോഴ്സ് സ്റ്റേഷനിൽ നിന്ന് വിക്ഷേപിക്കപ്പെട്ട ഡ്രാഗൺ കാലിഫോർണിയയിലെ ഹാവ്തോർണിലെ അമേരിക്കൻ കമ്പനിയായ സ്പേയ്സ് എക്സിന്റെ ഉടമസ്ഥതയിലുള്ളതാണ്. അന്താരാഷ്ട്ര ബഹിരാകാശ നിലയത്തിലെ സഞ്ചാരകൾക്ക് ഭക്ഷണവും വസ്ത്രങ്ങളും എത്തിക്കുകയാണ് ഇതിന്റെ സുപ്രധാന ദൗത്യം. നാസയുടെ വ്യാവസായിക പുനർവിതരണ സേവനപദ്ധതിയുടെ ഭാഗമായി 2012 സെപ്റ്റംബർ മുതൽ ഉത്പന്നവിതരണം നടത്തുന്നതിന് ഡ്രാഗൺ വഴി സ്പേയ്സ് എക്സ് കരാർ നേടിക്കഴിഞ്ഞു. ഭൂമിയോടടുത്ത ഭ്രമണ പഥത്തിൽ നിന്ന് ഏഴ് ബഹിരാകാശ സഞ്ചാരികളേയോ മറ്റ് യാത്രികരേയും ഉൽപ്പന്നങ്ങളേയുമോ എത്തിക്കാനാവുന്നവിധത്തിലാണ് ഡ്രാഗണിന്റെ ഘടന.

സാധാരണ കാർഗോഷിപ്പുകൾ റീഎൻട്രി സമയത്ത് കത്തിച്ച് കളയുകയാണ് പതിവ്. എന്നാൽ ആദ്യമായി സുരക്ഷിതമായ് തിരിച്ചിറങ്ങുന്ന കാർഗോഷിപ്പിപും  ഡ്രാഗൺ സ്പെയ്സ്ക്രാഫ്റ്റ് ആണ്.

## പദ്ധതി
നാസയുടെ കൊമേഴ്സ്യൽ ഓർബിറ്റൽ ട്രാൻസ്പോർട്ടേഷൻ സർവീസസ് (COTS) പദ്ധതി പ്രകാരമാണ് ബഹിരാകാശ പര്യവേക്ഷണത്തിൽ ആദ്യമായി സ്വകാര്യമേഖലയുടെ പങ്കാളിത്തം കൊണ്ടുവരുന്നത്. നിരവധി കമ്പനികൾ നാസയുമായി ഈ പദ്ധതിയിൽ സഹകരിക്കുന്നുണ്ട്. ശതകോടീശ്വരനായ എലോൺ മസ്കിന്റെ ഉടമസ്ഥതയിലുള്ള കമ്പനിയായ സ്പേയ്സ് എക്സ് 2005 ലാണ് ഡ്രാഗൺ പദ്ധതിയ്ക്ക് തുടക്കമിട്ടത്. അതിശക്തമായ ഫാൽക്കൺ -9 റോക്കറ്റ് ഉപയോഗിച്ചാണ് ഇത് തയ്യാറാക്കപ്പെട്ടിരിക്കുന്നത്. 2010 ജൂണിലും 2010 ഡിസംബറിലുമാണ് ഇതിന്റെ പരീക്ഷണ വിക്ഷേപണം നടത്തപ്പെട്ടത്.
## പ്രത്യേകതകൾ
left|thumb|Drawing showing the pressurized (red) and unpressurized (orange) sections of Dragon
* പേലോഡ് അപ് മാസ്സ് 6000 കിലോഗ്രാം, ഡൗൺ മാസ് 3000 കിലോഗ്രാം.
* ഏഴ് ബഹിരാകാശ സഞ്ചാരികളെ ക്രൂവിൽ വഹിക്കാം.
* 1290 കിലോഗ്രാം പ്രൊപ്പല്ലന്റ് സപ്പോർട്ട്
* പാരച്യൂട്ട് വഴി ജലത്തിലിറക്കി സമുദ്രത്തിലൂടെ തിരിച്ചെടുക്കാം.

## അവലംബം

## പുറത്തേക്കുള്ള കണ്ണികൾ

വർഗ്ഗം:ബഹിരാകാശപേടകങ്ങൾ
സിനിമാ നിർമ്മാണം

അടിസ്ഥാനപരമായി ചലച്ചിത്ര നിർമ്മാണം എന്നാൽ ഒരു ചലച്ചിത്രം അതിന്റെ നിർമ്മാതാവ് ആഗ്രഹിക്കുന്ന ഉള്ളടക്കത്തിനു അനുസരിച്ച് നിർമ്മിക്കുകയും പ്രദർശനത്തിനു സജ്ജമാക്കുകയും ചെയ്യുന്ന വിവിധ ഘട്ടങ്ങളുള്ള ഒരു പ്രക്രിയ ആണ്. ചലച്ചിത്രങ്ങളുടെ ആദ്യരൂപങ്ങൾ പ്രദർശിച്ചിപ്പിരുന്ന സോട്രോപിനു ഏതാനും തുടർചിത്രങ്ങൾ മതിയായിരുന്നു. അതിനാൽ തന്നെ ചലച്ചിത്രനിർമ്മാണം ക്യാമറയോടു കൂടി (അല്ലെങ്കിൽ ക്യമറ ഇല്ലാതെ, ഉദാഹരണത്തിനു 1963-ൽ ഇറങ്ങിയ, സ്റ്റാൺ ബ്രകേജിന്റെ 4 മിനിറ്റ് ദൈർഘ്യം ഉള്ള **മോത് ലൈറ്റ്**) ഒരാൾ ഒറ്റക്കോ അല്ലെങ്കിൽ ആയിരക്കണക്കിനു നടീനടന്മാരും സാങ്കേതിക വിദഗ്ദ്ധരും പങ്കാളികളാകുന്ന സംരംഭങ്ങളൊ ആയി വ്യത്യാസപ്പെടുന്നു.

ചലച്ചിത്ര നിർമ്മാണത്തിനു, കഥ/തിരക്കഥ രചന മുതൽ ചലച്ചിത്ര വിതരണം വരെയുള്ള വിവിധ ഘട്ടങ്ങളുണ്ട്. ഒരു വാണിജ്യചിത്രത്തിന്റെ വിവിധ ഘട്ടങ്ങൾ താഴെക്കാണുന്നതു പോലെ വേർതിരിക്കാം.

* കഥ/തിരക്കഥ രചന
* പ്രീ-പ്രൊഡക്ഷൻ
* ചിത്രീകരണം
* പോസ്റ്റ്-പ്രൊഡക്ഷൻ
* വിതരണം

ചിത്രം വലുതാകുന്നതിനു അനുസരിച്ച് കൂടുതൽ വിഭവങ്ങൾ, സാമ്പത്തികമായും മാനുഷികമായും, വേണ്ടിവരും. ഭൂരിപക്ഷം ചിത്രങ്ങളും കലാസൃഷ്ടി എന്നതിലുപരി സാമ്പത്തിക നേട്ടത്തിനു വേണ്ടിയാണ് നിർമ്മിക്കപ്പെടുന്നത്.

## ഘട്ടങ്ങൾ
സിനിമാ നിർമ്മാണത്തിന് 5 ഘട്ടങ്ങളുണ്ട്

* കഥ/തിരക്കഥ രചന
* പ്രീ-പ്രൊഡക്ഷൻ
* ചിത്രീകരണം
* പോസ്റ്റ്-പ്രൊഡക്ഷൻ
* വിതരണം

വർഗ്ഗം:ചലച്ചിത്രനിർമ്മാണം
സംസ്ഥാനപാത 62 (കേരളം)

കേരളത്തിലെ ഒരു സംസ്ഥാനപാതയാണ് **SH 62 (സംസ്ഥാനപാത 62)**. തൃശ്ശൂർ ജില്ലയിലെ ഗുരുവായൂർരിൽ നിന്നും ആരംഭിക്കുന്ന ഈ പാത കുണ്ടുകടവിലാണ് അവസാനിക്കുന്നത്. 28.97 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
* ഗുരുവായൂർ
* വടക്കേകാട്
* ആൽത്തറ
* പെരുമ്പടപ്പ്
* എരമംഗലം ജംഗ്ഷൻ
* മാറഞ്ചേരി
* കരിങ്കല്ലത്താണി ജംഗ്ഷൻ
* കുണ്ടുകടവ്

## അവലംബം
ഏഷ്യൻ ആരോവന

*സ്ക്ളീറോപേജസ് ഫോർമോസസ്* എന്ന ശാസ്ത്രീയനാമമുള്ള ശുദ്ധജല മത്സ്യയിനമാണ് **ഏഷ്യൻ ആരോവന**. **ഏഷ്യൻ ബോണിടംങ്**, **ഡ്രാഗൺ ഫിഷ്** എന്നിങ്ങനെ വിളിപ്പേരുകളുള്ള ഏഷ്യൻ ആരോവനയുടെ ഉത്ഭവം തെക്കുകിഴക്കേ ഏഷ്യയാണ്. അളവാർന്ന സമ്പൽസമൃദ്ധിയുടെ പര്യായമായി ഈ മത്സ്യത്തെ ചൈനക്കാർ കണക്കാക്കുന്നു. ചൈനീസ് സംസ്കാരത്തിലെ ഡ്രാഗണുമായി അവയ്ക്കുള്ള സാദൃശ്യം **ഡ്രാഗൺ ഫിഷ്** എന്ന പേരുനേടിക്കൊടുത്തു. പ്രകോപനമുണ്ടായാൽ ശബ്ദമുണ്ടാക്കി ചാടുന്നതിനാൽ "കള്ളനെ പിടിക്കുന്ന മത്സ്യം" എന്ന വിളിപ്പേരും ഇവയ്ക്കുണ്ട്.. വംശനാശവക്കിലെത്തി നിലൽക്കുന്ന ഏഷ്യൻ ആരോവന മത്സ്യങ്ങൾ ശുദ്ധജല അക്വേറിയത്തിലെ വശ്യസൗന്ദര്യമാണ് എന്നുപറയാം.
## ശരീരഘടന
90 മുതൽ 100 സെ. മീ. വരെയാണ് ഇവയുടെ സാധാരണ നീളം. സ്വർണ്ണനിറമോ ചുവപ്പുനിറമോ ഇവയ്ക്കുണ്ടാകാം. താരതമ്യേന നീളമുള്ള ചിറകുകൾ ഇതിനുണ്ട്. കട്ടിയുള്ള ചെകിളയും ഇവയുടെ പ്രത്യേകതയാണ്. ഏഷ്യൻ ആരോവനയും കറുമ്പൻ ആരോവനയും സാധാരണഗതിയിൽ 90-100 സെ. മീ. വരെ വളരും. സിൽവർ ആരോവന 120 സെ. മീറ്ററോളം വളരുമത്രെ. എന്നാൽ 25 മുതൽ 50 സെ. മീ. വരെ വലിപ്പമുള്ള മത്സ്യങ്ങൾക്കാണ് കമ്പോളത്തിൽ പ്രിയം. നീന്തിത്തുടിക്കാൻ ധാരാളം സ്ഥലമുള്ള വലിയ അക്വേറിയങ്ങളാണ് ആരോവന മത്സ്യം വളർത്തുന്നതിന് തെരഞ്ഞെടുക്കേണ്ടത്. അൽപ്പം അമ്ലാംശമുള്ള മൃദുജലമാണ് വളർച്ചയ്ക്ക് അനുയോജ്യം. ചെറുമത്സ്യങ്ങൾ, തവളകൾ, പുഴുക്കൾ, ഷഡ്പദങ്ങൾ, മറ്റ് പ്രാണികൾ എന്നിവയാണ് ഈ മത്സ്യത്തിന്റെ ഇഷ്ടഭക്ഷണം. അക്വേറിയങ്ങളിൽ കൃത്രിമാഹാരം സ്വീകരിക്കും. മറ്റു മത്സ്യങ്ങളെ തിന്നുന്നതിനാൽ ആരോവനയെ ഒറ്റയ്ക്ക് വളർത്തുന്നതാണ് അഭികാമ്യം. അന്തരീക്ഷവായു ശ്വസിക്കാൻ ഉതകുന്നതരത്തിൽ ഉപശ്വസനാവയവങ്ങൾ ഉള്ള ഈ മത്സ്യം പ്രാണവായു നന്നേ കുറഞ്ഞ ജലത്തിലും വളരും. ലൈംഗികപക്വത കൈവരിക്കുന്നതുവരെ ആൺ-പെൺ മത്സ്യങ്ങളെ തിരിച്ചറിയാൻ എളുപ്പമല്ല.
## പ്രത്യുൽപ്പാദനം
ആൺമത്സ്യത്തിന് താരതമ്യേന നീണ്ട ചിറകാണ്. ഇവ പെൺമത്സ്യങ്ങളെ അപേക്ഷിച്ച് മെലിഞ്ഞ പ്രകൃതക്കാരുമാണ്. ആരോവന മത്സ്യം വായിൽ മുട്ടകൾ സൂക്ഷിക്കുന്ന ഇനത്തിൽപ്പെട്ടവയാണ്. ആൺമത്സ്യങ്ങളാണ് വായിൽ മുട്ടകൾ സൂക്ഷിക്കുന്നത്. കുഞ്ഞുങ്ങൾ ആൺമത്സ്യങ്ങളുടെ വായിൽനിന്നു പുറത്തുവരുന്നതിന് ഉദ്ദേശം രണ്ടുമാസം എടുക്കും. പെട്ടെന്ന് പ്രകോപനം ഉണ്ടാകുമ്പോഴും (ഉദാഹരണത്തിന് രാത്രിയിൽ പെട്ടെന്ന് ലൈറ്റ് സ്വിച്ച്ഓൺ ചെയ്യുക) ഇഷ്ടാഹാരമായ ഷഡ്പദങ്ങൾ ജലത്തിനു മുകളിലൂടെ സഞ്ചരിക്കുമ്പോഴുമൊക്കെ ആരോവന മത്സ്യം ടാങ്കിലെ വെള്ളത്തിൽനിന്ന് പുറത്തുചാടാൻ സാധ്യതയുണ്ട്. അതുകൊണ്ട് ആരോവനയെ വളർത്തുന്ന അക്വേറിയത്തിന് മൂടി (ലിഡ്) ഉണ്ടായിരിക്കാൻ പ്രത്യേകം ശ്രദ്ധിക്കണം. പ്രകോപനങ്ങൾ ഉണ്ടാവുമ്പോൾ "ഒച്ചവച്ച് ചാടാൻ" ശ്രമിക്കുന്നതുകൊണ്ടാവാം ആരോവനയെ "കള്ളനെ പിടിക്കുന്ന മത്സ്യം" എന്നു വിശേഷിപ്പിക്കുന്നത്.
## വിപണനം
 
സ്ക്ലീറോലേജസ് ഫോർമോസസ് എന്ന ശാസ്ത്രനാമത്തിൽ അറിയപ്പെടുന്ന ഏഷ്യൻ ആരോവനയാണ് ചൈനയിലും തെക്കുകിഴക്കൻ ഏഷ്യൻരാജ്യങ്ങളിലും കൂടുതൽ പ്രചാരത്തിലുള്ളത്. ഇവയ്ക്ക് സ്വർണനിറമോ ചുവപ്പുനിറമോ ആകും. എന്നാൽ ഇന്ത്യയിൽ കൂടുതൽ പ്രചാരത്തിലുള്ളത് തെക്കെ അമേരിക്കൻ വംശജരായ ഓസ്റ്റിയോ ഗ്ലോസ്സസ് ബൈസിറോസം എന്ന ഇനമാണ്. ഇവയ്ക്കു പുറമെ ഓസ്റ്റിയോ ഗ്ലോസ്സസ് ഫെരീറെ എന്ന ശാസ്ത്രനാമമുള്ള തെക്കെ അമേരിക്കൻ വംശജരായ കറുമ്പൻ ആരോവനയും കമ്പോളത്തിൽ ലഭ്യമാണ്. സ്വർണനിറത്തിലും ചുവപ്പുനിറത്തിലുമുള്ള ആരോവന മത്സ്യത്തിനാണ് കൂടുതൽ വില. 2000-5,00,000 രൂപയ്ക്കിടയിലാണ് വലിപ്പത്തിന്റെയും ആകർഷണീയതയുടെയും അടിസ്ഥാനത്തിൽ അരോണയുടെ വില.

## ചിത്രശാല

File:Silver_Arowana_-_സിൽവർ_അർവാന-1.JPG|സിൽവർ ആരോവന
File:Silver_Arowana_-_സിൽവർ_അർവാന_-_2.JPG|സിൽവർ ആരോവന



## അവലംബം

വർഗ്ഗം:ശുദ്ധജല മത്സ്യങ്ങൾ
വർഗ്ഗം:അലങ്കാരമത്സ്യങ്ങൾ
വർഗ്ഗം:ഇന്തോനേഷ്യയുടെ ദേശീയ പ്രതീകങ്ങൾ
വർഗ്ഗം:തെക്കു കിഴക്കൻ ഏഷ്യയിലെ മത്സ്യങ്ങൾ
പട്ടണം (എറണാകുളം ജില്ല)

എറണാകുളം ജില്ലയിൽ വടക്കൻ പറവൂരിനും തൃശ്ശൂർ ജില്ലയ്ക്കും ഇടയിലുള്ള ഒരു ചെറിയ ഗ്രാമമാണു് **പട്ടണം**. സമകാലീനഭൂമിശാസ്ത്രത്തിൽ എടുത്തുപറയത്തക്ക പ്രത്യേകതകൾ ഒന്നുമില്ലെങ്കിലും ദക്ഷിണേഷ്യയുടെ പ്രാചീനചരിത്രത്തിൽ ഈ പ്രദേശം നിർണ്ണായകമായ ഒരു സ്ഥാനം വഹിച്ചിട്ടുണ്ടു്. ക്രി.മു. പത്താം നൂറ്റാണ്ടു മുതൽ ക്രി.പി. പത്താം നൂറ്റാണ്ടു വരെയെങ്കിലുമുള്ള 2000 വർഷത്തെ സുദീർഘമായ ജനാവാസപാരമ്പര്യം ഈ സ്ഥലത്തിനുണ്ടെന്നു് ഗവേഷകർ അഭിപ്രായപ്പെട്ടിട്ടുണ്ടു്.  ഇതിനെത്തുടർന്നു്, കേരള ചരിത്ര ഗവേഷണ കൗൺസിലിന്റെ ഒരു വിദഗ്ദസംഘം പട്ടണത്തെ പുരാവസ്തു ഉദ്ഖനനം നടത്തി.

## അവലംബം

## പുറത്തേക്കുള്ള കണ്ണികൾ
*BBC report, Search for India's ancient city
*Pattanam Excavations (Comprehensive Resource)
*Pattanam excavation significant 

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:ചരിത്രപ്രധാനമായ സ്ഥലങ്ങൾ
സംസ്ഥാനപാത 63 (കേരളം)

കേരളസംസ്ഥാനത്തെ ഒരു സംസ്ഥാനപാതയാണ് **SH 63 (സംസ്ഥാനപാത 63)**. എറണാകുളം ജില്ലയിലെ വൈപ്പിനിൽ നിന്നും ആരംഭിക്കുന്ന ഈ പാത മുനമ്പത്താണ് അവസാനിക്കുന്നത്. 25.5 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
* വൈപ്പിൻ
* ഞാറക്കൽ
* ചെറായി
* പള്ളിപ്പുറം
* മുനമ്പം

## അവലംബം
ഗോൾഡൻ ടെമ്പിൾ

കർണാടകയിലെ കുടക് ജില്ലയിൽ ബൈലേകുപ്പയിൽ സ്ഥിതിചെയ്യുന്ന ടിബറ്റൻ ആത്മീയ കേന്ദ്രമാണ് **ഗോൾഡൻ ടെമ്പിൾ**.ഒരു വിനോദസഞ്ചാര കേന്ദ്രവുമാണിവിടം. കുശാൽനഗർ - മൈസൂർ പാതയിലെ ബൈലെ കുപ്പയിലാണ് ചരിത്രപ്രസിദ്ധമായ ടിബറ്റൻ ആത്മീയ കേന്ദ്രം സ്ഥിതിചെയ്യുന്നത്.
1995ൽ നിർമ്മാണം ആരംഭിച്ച ഗോൾഡൻ ടെമ്പിൾ 1999ലാണ് ഭക്തർക്കായി തുറന്നുകൊടുത്തത്. ക്ഷേത്രത്തിനകത്ത് ബുദ്ധ പ്രതിമകളാണ്കൂടുതലായുള്ളത്.
40 അടി ഉയരമുള്ള ഗോൾഡൻ ടെമ്പിൾ കാണാൻ രാജ്യത്തിന്റെ വിവിധ ഭാഗങ്ങളിൽ നിന്ന് വിനോദസഞ്ചാരികൾ എത്തുന്നുണ്ട്.

വർഗ്ഗം:കർണാടകയിലെ ബുദ്ധക്ഷേത്രങ്ങൾ
മോഹിനി (നടി)

ഒരു ദക്ഷിണേന്ത്യൻ അഭിനേത്രിയാണ് **മോഹിനി**. മലയാളം, തമിഴ്, തെലുങ്ക്, കന്നട, ഹിന്ദി എന്നീ ഭാഷകളിലായി നിരവധി ചിത്രങ്ങളിൽ അഭിനയിച്ചിട്ടുണ്ട്. നാടോടി, പരിണയം, പഞ്ചാബി ഹൗസ് തുടങ്ങിയവയാണ് മോഹിനിയുടെ ശ്രദ്ധേയമായ മലയാളചിത്രങ്ങൾ.

## പുറത്തേക്കുള്ള കണ്ണികൾ
* 

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂൺ 9-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
ജീവദ്രവ്യം

ഒരു ജീവകോശത്തിന്റെ നിർമ്മാണ ഘടകങ്ങളായ എല്ലാ രാസഘടകങ്ങളേയും ചേർത്ത് വിളിക്കുന്ന പേരാണ് ജീവദ്രവ്യം അഥവാ പ്രോട്ടോപ്ലാസം. ജലം, അയോണുകൾ അഥവാ ഇലക്ട്രോലൈറ്റുകൾ, മാംസ്യങ്ങൾ, കൊഴുപ്പുകൾ, ധാന്യകങ്ങൾ എന്നിവയാണ് ജീവദ്രവ്യത്തിനുകാരണമാകുന്ന അഞ്ച് ഘടകങ്ങൾ.പ്ലാസ്മാസ്തരം കൊണ്ട് പൊതിഞ്ഞിട്ടുള്ള എല്ലാ കോശഘടകങ്ങളേയും ജീവദ്രവ്യം എന്ന് വിവക്ഷിക്കാം. യൂക്കാരിയോട്ടുകളിൽ മർമ്മത്തിനുപുറത്തുള്ള  പ്രോട്ടോപ്ലാസം കോശദ്രവ്യം അഥവാ സൈറ്റോപ്ലാസം എന്നും മർമ്മത്തിനകത്തെ ജീവദ്രവ്യം മർമ്മദ്രവ്യം അഥവാ ന്യൂക്ലിയോപ്ലാസം എന്നും അറിയപ്പെടുന്നു. പ്രോകാരിയോട്ടുകളിൽ പ്ലാസ്മാസ്തരത്തിനുള്ളിലുള്ളവ ബാക്ടീരിയൽ കോശദ്രവ്യം എന്നും ഗ്രാം നെഗറ്റീവ്  ബാക്ടീരിയകളിൽ പ്ലാസ്മാസ്തരത്തിനുപുറത്തുള്ളതും പുറംചട്ടയ്ക്കകത്തുള്ളതുമായ ദ്രവ്യമാണ് പെരിപ്ലാസം. തോമസ് ഹക്സിലി ഇതിനെ ജീവന്റെ ഭൗതികഅടിസ്ഥാനമെന്നാണ് വിശേഷിപ്പിച്ചത്.
## പ്രോട്ടോപ്ലാസത്തിലെ ഘടകങ്ങൾ
### ജലം
കൊഴുപ്പുകലകൾ ഒഴിവാക്കിയാൽ മറ്റെല്ലാ കോശങ്ങളിലും 70 മുതൽ 85 ശതമാനം വരെ ജലമാണ്. മിക്ക കോശരാസവസ്തുക്കളും ജലത്തിൽ ലയിച്ചാണ് സ്ഥിതി ചെയ്യുന്നത് എന്നത് ജലത്തിന്റെ സാർവ്വികലായകസ്വഭാവം നൽകുന്ന ഗുണവിശേഷതയാണ്. ജലമാധ്യമത്തിൽ ലയിച്ചിട്ടുള്ളതോ മുങ്ങിക്കിടക്കുന്നതോ ആയ തൻമാത്രകൾക്ക് രാസപ്രവർത്തനത്തിലേർപ്പെടുക വഴി കോശത്തെ സജീവമാക്കി നിലനിർത്താൻ കഴിയുന്നു.
### അയോണുകൾ
പൊട്ടാസ്യം, മഗ്നീഷ്യം, ഫോസ്ഫേറ്റ്, സൾഫേറ്റ്, ബൈകാർബണേറ്റ്, സോഡിയം, ക്ലോറൈഡ്, കാൽസിയം തുടങ്ങിയ എല്ലാ അയോണുകളും പ്രോട്ടോപ്ലാസത്തിന്റെ ഭാഗമാണ്. ആവേഗങ്ങളുടെ പ്രസരണം തുടങ്ങിയ എല്ലാ കോശധർമ്മങ്ങൾക്കും ഇവ ആവശ്യമാണ്.
### മാംസ്യങ്ങൾ
കോശസ്തരങ്ങൾക്കും മറ്റുള്ള ഭാഗങ്ങൾക്കും നിയതമായ ഘടന നൽകുന്ന സ്ട്രക്ചറൽ പ്രോട്ടീനുകളും രാസാഗ്നികൾ പോലെയുള്ള, ധർമ്മങ്ങൾ നിർവ്വഹിക്കുന്ന ഫംഗ്ഷണൽ പ്രോട്ടീനുകളുമുണ്ട്. ആകെ കോശപിണ്ഡത്തിന്റെ 10 മുതൽ 20 വരെ ശതമാനം മാംസ്യങ്ങളാണ്.
### കൊഴുപ്പുകൾ
ഫോസ്ഫോലിപ്പിഡ്, കൊളസ്ട്രോൾ എന്നിവ ഉൾപ്പെടുന്ന ജീവൽപ്രധാന പദാർത്ഥങ്ങളാണ് കൊഴുപ്പുകളിലുൾക്കൊള്ളുന്നത്. കോശസ്തരത്തിന്റെ അവിഭാജ്യഘടകമാണിവ. കോശപിണ്ഡത്തിൽ ഓകദേശം 2 ശതമാനം വരുമിത്. കൊഴുപ്പുകോശങ്ങളിൽ 95 ശതമാനത്തോളം ട്രൈഗ്ലിസറൈഡുകൾ അഥവാ ന്യൂട്രൽ ഫാറ്റുകൾ വരാം.
### ധാന്യകങ്ങൾ
ധാന്യകങ്ങൾ സാധാരണ കോശങ്ങളുടെ 1 ശതമാനം മാത്രമേ ഉള്ളൂ എങ്കിലും കോശത്തിന്റെയും അതുവഴി ശരീരത്തിന്റേയും പോഷണാവശ്യങ്ങളും ഊർജ്ജലഭ്യതയും ഉറപ്പുവരുത്തുന്നത് ധാന്യകങ്ങളാണ്. കോശശ്വസനം എന്ന പ്രക്രിയയാലാണ് ധാന്യകങ്ങളിൽ നിന്നും, പ്രധാനമായും ഗ്ലൂക്കോസിൽ നിന്ന് ഊർജ്ജോത്പാദനം നടക്കുന്നത്.
[thumb|400px|right|ജന്തുകോശം([യൂക്കാരിയോട്ടിക്ക്), കോശാന്തരഭാഗങ്ങളോടുകൂടി.]]

കോശാംഗങ്ങൾ:
(1) മർമ്മകം
(2) മർമ്മം
(3) റൈബോസോം
(4) കണിക
(5) അന്തർദ്രവ്യജാലിക 
(6) ഗോൾഗി വസ്തു
(7) മൃദു അന്തർദ്രവ്യജാലിക
(8) മൈറ്റോകോൺട്രിയ
(9) ഫേനം
(10) കോശദ്രവ്യം
(11) ലൈസോസോം
(12) സെൻട്രോസോം
## അവലംബം

വർഗ്ഗം:കോശവിജ്ഞാനീയം
കോശദ്രവ്യം

ജീവകോശങ്ങൾക്കുള്ളിൽ പ്ലാസ്മാസ്തരത്തിനുള്ളിൽ, മർമ്മത്തിനു പുറത്തായി കാണപ്പെടുന്ന ജെല്ലി രൂപത്തിലുള്ള പദാർത്ഥമാണ് **കോശദ്രവ്യം** അഥവാ **സൈറ്റോപ്ലാസം**. കോശത്തിനകത്ത് മർമ്മതിനുപുറത്തുള്ള കോശാംഗങ്ങളെയെല്ലാം നിലനിർത്തുന്നത് കോശദ്രവ്യമാണ്. കോശദ്രവ്യത്തിന്റെ 80 ശതമാനവും ജലമാണ്. പ്രോകാരിയോട്ട് കോശങ്ങളിൽ മർമ്മമില്ലാത്തതിനാൽ കോശവസ്തുക്കളെല്ലാം കോശദ്രവ്യത്തിനുള്ളിലുൾക്കൊണ്ടിരിക്കുന്നു. എന്നാൽ യൂക്കാരിയോട്ടുകളിൽ മർമ്മം ഒഴികെയുള്ള ഭാഗങ്ങളാണ് കോശദ്രവ്യം എന്നറിയപ്പെടുന്നത്. ഗ്ലൈക്കോളിസിസ് പോലെയുള്ള ഊർജ്ജോൽപ്പാദന പ്രവർത്തനങ്ങളെല്ലാം നടക്കുന്നത് കോശദ്രവ്യത്തിലാണ്. 
## വ്യത്യസ്തഭാഗങ്ങൾ
### എൻഡോപ്ലാസം
കോശദ്രവ്യത്തിന്റെ ഉള്ളിലുള്ള തരികൾ പോലെ ഉൾപ്പെട്ടിരിക്കുന്ന ഭാഗമാണ് എൻഡോപ്ലാസം. 
### എക്ടോപ്ലാസം
കോശദ്രവ്യത്തിന്റെ തെളിഞ്ഞ പുറം ഭാഗത്തെ എക്ടോപ്ലാസം എന്നുവിളിക്കുന്നു. 
### സൈറ്റോസോൾ
കോശാംഗങ്ങൾക്കുപുറത്തായി കാണപ്പെടുന്ന കോശദ്രവ്യഭാഗമാണ് സൈറ്റോസോൾ. കോശദ്രവ്യത്തിന്റെ 70 ശതമാനവും സൈറ്റോസോളാണ്.
### കോശാംഗങ്ങൾ
ഒരു പുറം സ്തരത്താൽ ആവരണം ചെയ്തിട്ടുള്ള എല്ലാ ഭാഗങ്ങളേയും കോശാംഗങ്ങൾ എന്നുവിളിക്കാം. റൈബോസോം, അന്തർദ്രവ്യജാലിക, ഗോൾഗി വസ്തുക്കൾ, ലൈസോസോം, മൈറ്റോകോൺഡ്രിയ, ഫേനം എന്നിവ കോശാംഗങ്ങൾക്കുദാഹരണങ്ങളാണ്. 
[thumb|400px|right|ജന്തുകോശം([യൂക്കാരിയോട്ടിക്ക്), കോശാന്തരഭാഗങ്ങളോടുകൂടി.]]

കോശാംഗങ്ങൾ:
(1) മർമ്മകം
(2) മർമ്മം
(3) റൈബോസോം
(4) കണിക
(5) അന്തർദ്രവ്യജാലിക 
(6) ഗോൾഗി വസ്തു
(7) മൃദു അന്തർദ്രവ്യജാലിക
(8) മൈറ്റോകോൺട്രിയ
(9) ഫേനം
(10) കോശദ്രവ്യം
(11) ലൈസോസോം
(12) സെൻട്രോസോം

## അവലംബം

## പുറത്തേയ്ക്കുള്ള കണ്ണികൾ
* Luby-Phelps K. Cytoarchitecture and physical properties of cytoplasm: volume, viscosity, diffusion, intracellular surface area.  *Int Rev Cytol.* 2000;192:189-221.

വർഗ്ഗം:കോശവിജ്ഞാനീയം
പരിണയം

എം.ടി. വാസുദേവൻ നായരുടെ തിരക്കഥയിൽ ഹരിഹരൻ സംവിധാനം ചെയ്ത് 1994-ൽ പുറത്തിറങ്ങിയ മലയാളചലച്ചിത്രമാണ് ***പരിണയം***. മോഹിനി, വിനീത്, മനോജ് കെ. ജയൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സെവൻ ആർട്സ് ഇന്റർനാഷണൽ ലിമിറ്റഡിന്റെ ബാനറിൽ ജി.പി. വിജയകുമാറാണ് ചിത്രം നിർമ്മിച്ചത്. ബോംബെ രവിയാണ് യൂസഫലി കേച്ചേരി എഴുതിയ ഇതിലെ ശ്രദ്ധേയമായ ഗാനങ്ങൾക്ക് സംഗീതം പകർന്നത്. ചിത്രത്തിന്റെ പശ്ചാത്തലസംഗീതം ജോൺസൺ ഒരുക്കിയിരിക്കുന്നു. എസ്. കുമാറാണ് ചിത്രത്തിന്റെ ഛായാഗ്രഹണം നിർവ്വഹിച്ചത്.

കുറിയേടത്ത് താത്രിയുടെ സ്മാർത്തവിചാരത്തെ ആസ്പദമാക്കി നിർമ്മിച്ച ഈ ചിത്രം നിരവധി ദേശീയ, സംസ്ഥാന ചലച്ചിത്രപുരസ്കാരങ്ങൾ നേടി.

## അഭിനേതാക്കൾ
* മോഹിനി – ഉണ്ണിമായ അന്തർജ്ജനം
* വിനീത് – മാധവൻ
* മനോജ്‌ കെ. ജയൻ – കുഞ്ചുണ്ണി
* തിലകൻ – മൂത്തേടത്ത് ഭട്ടതിരി (സ്മാർത്തൻ)
* നെടുമുടി വേണു – അപ്ഫൻ
* ജഗതി ശ്രീകുമാർ – മുല്ലശ്ശേരി
* ഒടുവിൽ ഉണ്ണികൃഷ്ണൻ – ഒത്തിക്കൻ
* ബഹദൂർ – കിഴക്കേടം
* ജഗന്നാഥ വർമ്മ – പാലക്കുന്നം
* കെ.പി.എ.സി. പ്രേമചന്ദ്രൻ – തെക്കുംതല ഗോവിന്ദൻ
* രവി മേനോൻ – കൃഷ്ണൻ
* മനോജ് രാജാ – വാസുദേവൻ
* ശിവദാസ് – കെ.എം.ബി.
* ആർ.കെ. നായർ – ശേഖരൻ
* ശാന്തി കൃഷ്ണ – മാതു
* സുകുമാരി – കുഞ്ഞിക്കാലി
* അനില പീതാംബരൻ – നാണിക്കുട്ടി
* വത്സല മേനോൻ – വല്യേത്തമ്മാര്
* ബിന്ദു പണിക്കർ – ചെറിയേത്തമ്മാര്
* ശാന്താ കുമാരി – പാറുവമ്മ
* കാവ്യശ്രീ – ഉമ
* ബബിത – താത്രി

## സംഗീതം

## പുരസ്കാരങ്ങൾ
;ദേശീയ ചലച്ചിത്രപുരസ്കാരങ്ങൾ 1994
* മികച്ച തിരക്കഥ – എം.ടി. വാസുദേവൻ നായർ
* മികച്ച സാമൂഹിക പ്രസക്തിയുള്ള ചിത്രം
* മികച്ച സംഗീതസംവിധാനം – ബോംബെ രവി (*[[സുകൃതം]]* എന്ന ചിത്രത്തിനും കൂടി ചേർത്ത്)
* പ്രത്യേക ജൂറി പുരസ്കാരം (ഛായാഗ്രഹണം) – എസ്. കുമാർ

;കേരളസംസ്ഥാന ചലച്ചിത്രപുരസ്കാരങ്ങൾ 1994
* മികച്ച ചിത്രം
* മികച്ച സംവിധായകൻ – ഹരിഹരൻ
* മികച്ച തിരക്കഥ – എം.ടി. വാസുദേവൻ നായർ
* മികച്ച ഗായകൻ – കെ.ജെ. യേശുദാസ്
* മികച്ച ഗായിക – കെ.എസ്. ചിത്ര

## പുറത്തേക്കുള്ള കണ്ണികൾ
* 
* ''പരിണയം''  – മലയാളസംഗീതം.ഇൻഫോ

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ബോംബെ രവി ഗാനങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
റൈബോസോം

കോശദ്രവ്യത്തിൽ ചിതറിക്കിടക്കുകയോ അന്തർദ്രവ്യജാലികയോട് പറ്റിച്ചേർന്നുനിൽക്കുകയോ ചെയ്യുന്ന ഗോളാകൃതിയിലുള്ള കോശാംഗങ്ങളാണ് **റൈബോസോമുകൾ**. ഇതിലെ പ്രധാന ഘടകം ആർ.എൻ.എയും വിവധ  മാംസ്യങ്ങളുമാണ്.  മർമ്മകത്തിൽ നിന്ന് പിറവിയെടുക്കുന്ന ഇവ കോശത്തിന്റെ മാംസ്യസംശ്ലേഷണപ്രവർത്തനങ്ങൾക്ക് സഹായിക്കുന്നു. നിരവധി റൈബോസോമുകൾ പറ്റിച്ചേർന്ന ഘടനയുള്ളവയാണ് പോളിസോമുകൾ.
## ഘടന

റൈബോസോമുകൾക്ക് പൊതുവേ രണ്ടുഭാഗങ്ങളുണ്ട്. ചെറിയ സബ്‌യൂണിറ്റായ 40 S സബ്‌യൂണിറ്റും വലിയ സബ്‌യൂണിറ്റായ 60 S സബ്‌യൂണിറ്റും. 60 S സബ്‌യൂണിറ്റുപയോഗിച്ചാണ് ഇവ അന്തർദ്രവ്യജാലികയോട് പറ്റിച്ചേരുന്നത്. പോതുവേ റൈബോസോമൽ ആർ.എൻ.എ, 18 S, 28 S ആർ.എൻ.എ എന്നിവ ഇവയോട് ചേർന്നുകാണപ്പെടുന്നു.
70 S റൈബോസോമുകളിൽ 40 മുതൽ 60 ശതമാനം വരെ ആർ.എൻ.എയുണ്ട്. എന്നാൽ ഇവയിൽ മാംസ്യത്തിന്റെ അളവ് 36-37 ശതമാനം മാത്രമാണ്. 80S  റൈബോസോമുകളിൽ 40 മുതൽ 44 ശതമാനം വരെ ആർ.എൻ.എയുണ്ട്. എന്നാൽ ഇവയിൽ മാംസ്യത്തിന്റെ അളവ് 56-60 ശതമാനമാണ്. റൈബോസോമുകളിൽ കൊഴുപ്പ് ഘടകങ്ങളില്ല.

## ധർമ്മം
### മാംസ്യസംശ്ലേഷണവും റൈബോസോമുകളും

## വിതരണം
[thumb|400px|left|ജന്തുകോശം([യൂക്കാരിയോട്ടിക്ക്), കോശാന്തരഭാഗങ്ങളോടുകൂടി.]]

കോശാംഗങ്ങൾ:
(1) മർമ്മകം
(2) മർമ്മം
(3) റൈബോസോം
(4) ലൈസോസോം
(5) അന്തർദ്രവ്യജാലിക 
(6) ഗോൾഗി വസ്തു
(7) മൃദു അന്തർദ്രവ്യജാലിക
(8) മൈറ്റോകോൺട്രിയ
(9) ഫേനം
(10) കോശദ്രവ്യം
(11) ലൈസോസോം
(12) സെൻട്രോസോം

## അവലംബം

## പുറത്തേക്കുള്ള കണ്ണികൾ

വർഗ്ഗം:കോശവിജ്ഞാനീയം